Tačiju puna usta dijaloga: "Neću dozvoliti..." | Mondo Portal\nTaci o dijalogu i ubistvu Ivanovica\n21. januar, 07:03\nTačiju puna usta dijaloga: "Neću dozvoliti..." 0 Podeli Podeli na facebook Podeli na twitter Podeli na viber Pošalji na mail\nSrbija 18.01.2018. / 13:13 13:20\nTačiju puna usta dijaloga: "Neću dozvoliti..."\nIzvor MONDO/Tanjug 18.01.2018. / 13:13 13:20\nKosovski predsednik Hašim Tači preneo je bugarskom premijeru Bojku Borisovu da "neće dozvoliti" da ubistvo lidera Građanske inicijative SDP Olivera Ivanovića ugrozi normalizaciju odnosa sa Beogradom.\nTači je u sredu razgovarao telefonom sa Borisovim koji je uz osudu ubistva Ivanovića izrazio nadu da taj tragični događaj neće sprečiti proces normalizacije odnosa Beograda i Prištine.\nBugarska je zemlja koja trenutno predsedava EU, po prvi put od ulaska u Uniju pre jedne decenije.\nBorisov je takođe izrazio očekivanje da će se kosovski predsednik lično angažovati na ponovnom uspostavljanju dijaloga, saopštila je bugarska vlada.\nTači: Da, sarađivaćemo sa Srbijom!\nKako se navodi, Tači je naglasio da će bezbednosni organi na Kosovu učiniti sve što je u njihovoj moći da bude otkriven ubica i naredbodavac ubistva Ivanovića.\n"Neću dozvoliti da nas taj incident udalji od našeg cilja normalizacije odnosa sa Srbijom", rekao je Tači.\nBriselski dijalog je trebalo da počne ove nedelje posle 13 meseci prekida zbog političke krize na Kosovu, kao i odbijanja Prištine da priomeni dosad dogovoreno, pre svega ZAjendice srpskih opština.\nSahrana Olivera Ivanovića, na hiljade ljudi\nBorisov je rekao i da je juče u Strazburu članove Evropskog parlamenta upoznao sa razlozima zbog kojih Zapadni Balkan zaslužuje evropsku perspektivu, dodavši da svi treba da ulože napore.\n"Računamo i na vašu pomoć da ubistvo slučaj Kosovske Mitrovice ne bi udaljio od tog velikog cilja, rekao je Borisov i pozvan na rasvetljavanje slučaja.\nKosovo hašim tači dijalog beograd -priština oliver ivanović


SAMO 300 OČEVA NA PORODILJSKOM! U Srbiji nije popularno da tate ostaju kod kuće - Informer\nJ. M. | 16. 08. 2018.\nOko 300 očeva u Srbiji godišnje ode na porodiljsko bolovanje umesto mame, najnoviji su podaci Ministarstva za rad, zapošljavanje i boračka i socijalna pitanja!\nIako je broj tata na porodiljskom u porastu, pre desetak godina samo 17 muškaraca godišnje je čuvalo bebe umesto majki, ovo je i dalje mala brojka. Cilj nove populacione politike je da se očevi češće odlučuju na ovaj korak, kako bi majkama više pomagali u odgajanju dece.\nPo zakonu, porodiljsko bolovanje očevi mogu da "preuzmu" od majki kad beba napuni tri meseca. Dokumenta koja otac prilaže da bi otvorio porodiljsko bolovanje su ista kao i kod majki. Kao dodatak prilaže se "sporazum u pisanoj formi između partnera o tome da majka prenosi bolovanje radi nege deteta na oca deteta".\n- Od 330 anketiranih poslodavaca samo njih 57 izjasnilo se da u njihovoj kompaniji postoje primeri da očevi odlaze na porodiljsko. Do sada u Srbiji najveći broj takvih primera zabeležen je u finansijskim institucijama, oko 30,4 odsto. Samo u šest lokalnih samouprava očevi su koristili roditeljsko odsustvo, oko 9,1 odsto od ukupno 66 lokalnih samouprava. Dok je među privrednim društvima udeo kompanija u kojima postoje primeri da očevi koriste roditeljsko odsustvo 18,3 odsto - pokazuju rezultati istraživanja koje je sproveo Kabinet ministarke bez portfelja zadužene za demografiju Slavice Đukić Dejanović.\nStručnjaci smatraju da odlazak tata na porodiljsko još uvek nije potpuno prihvaćen u Srbiji zbog mnogo stereotipa, ali i zbog novca, pošto uglavnom muškarci zarađuju više.\nPsiholog Aleksandra Janković smatra da je ovo izuzetno veliki broj očeva koji na godišnjem nivou uzmu porodiljsko bolovanje za patrijarhalno društvo kao što je srpsko.\n- U Srbiji je situacija da žena radi, a da muškarac sedi kod kuće i čuva decu veoma teško zamisliva i zato brojka od 300 očeva koji godišnje idu na porodiljsko zvuči neverovatno. Nema nikakve sumnje da je ekonomski momenat isključivi razlog za to i da mora da se desi da žena ima baš mnogo veću platu od muža da bi on pristao da ode na bolovanje i čuva bebu - ističe Jankovićeva.\notac majka porodiljsko odsustvo porodica beba\n08:17 Politika 23


Rekordan broj raseljenih širom svijeta - UPSMedia Rekordan broj raseljenih širom svijeta – UPSMedia\nRekordan broj raseljenih širom svijeta\nBroj raseljenih lica širom svijeta dostigao je novi rekord jer je do kraja prošle godine 65,3 miliona ljudi bilo primorano da napusti svoje domove, saopšteno je danas iz Visokog komesarijata UN za izbjeglice.\n„Ovo je prvi put da je pređena brojka od 60 miliona“, navodi se u saopštenju UNHCR-a objavljenog povodom Svjetskog dana izbjeglica.\nVisoki komesar UN za izbjeglice Filipo Grandi naglasio je da, iako sukobi i progoni primoravaju sve veći broj ljudi da bježe, antiimigrantsko političko okruženje umanjuje volju za smještaj izbjeglih.\nNa probi je volja zemalja da sarađuju, ne samo zbog izbjeglih nego zbog kolektivnog ljudskog interesa, ističe Grandi.\nPrema podacima UN, broj raseljenih na globalnom nivou tokom 2015. godine porastao je za 5,8 miliona.\n← Bosanac u svom restoranu kod Stuttgarta prodaje ćevape, Nijemci „poludjeli“ za njima\nDetalji akcije „Kruna“: Kako su prodavani lični podaci građana BiH →


Sestre naših zvezda\nNjeno ime je Tamara, a živi na relaciji SAD - Srbija. U odličnim je odnosima sa Markom, pa se viđaju kad god je to moguće.\nTamara se bavi dizajnom, a njene kreacije nose mnoge zvezde Holivuda.\nNajbolja drugarica joj je Markova bivša žena, top model Adrijana Lima, što iznenađuje mnoge.\nAdrijana Lima i Tamara Jarić\nViše Tamarinih slika potražite u snimku na početku teksta, kao i druge sestre poznatih lepotica sa naših prostora.\nKako izgleda devojka Marka Jarića, koja je prava bomba, pogledajte OVDE.


Zvezda uzvraća udarac! - Partizanov vunderkid potpisao za Crvenu zvezdu (FOTO) - Crvena zvezda info\nSrbija / 1837 pregleda\nOstalo / 1805 pregleda\nZvezda uzvraća udarac! – Partizanov vunderkid potpisao za Crvenu zvezdu (FOTO)\nFudbalska sudbina se nije poigrala samo sa Radivojem Bosićem (19), koji je u petakj dana stigao u Partizan iz redova najljućeg rivala – Crvene zvezde i potpisao četvorogodišnji ugovor, već je deli njegov vršnjak iz tabora kluba iz Humske – Martin Novaković (18), koji će koliko sutra u u drugom smeru - na stadion “Rajko Mitić”, saznaje Telegraf.\nZvezda će Partizanu tim povodom isplatiti 10.000 evra obeštećenja, odnosno trening kompenzaciju na konto ulaganja u školovanje igrača.\nNapadač će potpisati profesionalni ugovor sa crveno-belima na tri godine, posle čega će, u dogovoru sa klubom, biti prosleđen u omladinsku selekciju, gde će pokušati da se izbori za status prvotimca u budućnosti.\nPisali smo još krajem oktobra da je takav epilog vrlo moguć, jer je mladi napadač, iako je to učinila nekolicina njegovih saigrača iz generacije, odbio da potpiše profesionalnu saradnju sa crno-belima u avgustu, smatrajući da je ponuda kluba morala da dođe mnogo ranije.\nVeć tada je stupio u kontakt sa Crvenom zvezdom, gde je dobio tri puta bolje finansijske uslove (prvi profesionalni ugovor u Partizanu podrazumeva platu od oko 1.000 evra mesečno, odnosno 12.000 godišnje) i obećanje da će dobiti više prostora za napredak.\nPartizan je isprva pokušao da razgovara sa Novakovićem i njegovom porodicom, ali kako nije urodilo plodom, više se niko u Humskoj nije obazirao na odluku igrača. Ubrzo je i suspendovan u omladinskoj selekciji, te je u minula tri meseca trenirao odvojeno od ekipe.\nČim su se stekli uslovi u prelaznom roku, fudbaler je pismenim putem zatražio ispisnicu od Partizana, pošto mu je u međuvremenu istekao i stipendijski ugovor, a sutra će pristupiti najvećem rivalu i započeti novo dokazivanje.


[E–pub READ] Poslednja stanica Britanija\nTeluguBooks Largest collection of Telugu books Online Ä [E–pub READ] Poslednja stanica Britanija\n10 May 2020 Goran Gocić on Poslednja stanica Britanija\nKim koji je opisan u svakom agencijskom vodi u ve onim pravim koji bi neki skloni snobizmu nazvali na. Itkim izbrušenim stilom s jakim emotivnim nabojem roman Poslednja stanica Britanija stavlja obične ljude u centar interesovanja #jer je u njihovim ispovestima lako prepoznati univerzalnost naših težnjiAko nas emigrantsko iskustvo ičemu uči je #je u njihovim lako prepoznati univerzalnost naših težnjiAko nas emigrantsko iskustvo ičemu uči onda je pouka da smo svemogući da smo nezaustavljivi da smo bezgraničn. ,\nDe tek kad s Tobom osede kada s Tobom ostare Moj san o etnji Londonom ali ne onim u minkanim #Turisti. – Luka Izbacivač U Noćnom Klubu Goran Budući # – Luka izbacivač u noćnom klubu Goran budući i Ivan politički emigrant iz Praga –\n"našli su se "\nsu se centru istorijskih zbivanja i iz njihove perspektive napeto pratimo dve poslednje decenije XX veka uspon londonske umetničke scene pad Berlinskog zida šok neoliberalizma odjeke dalekih frontovaNapisana br.\nPostoji jedna elja odnosno san koji jo uvek nisam ostvarila Bala evi je i rekao da Snovi naj e e vre. Dok ne dozvoljavamo da nas bilo ko potceni – mi neprimetno katkad i iznenada #izrastemo Iz Svoje Odeće Poletimo Iz Svojih Cipela svoje odeće poletimo iz svojih cipela svoje odeće poletimo iz svojih cipela odmećemo se u Theological Foundations Concepts and Methods for Understanding Christian Faith herojeSicilijanski emigrant Antonio priča o svom boravku u Britaniji osamdesetih godina o krađama u prodavnicama i skvotovanju u južnom Londonu Njegovi saborci s margine.


PROGRAMSKI VODIČ 2021\nPraktične individualne sesije uživo: Registracija OID i PIC broja,\n12 jula, 2022\n13 jula, 2022\nVebinar: Erazmus+ KA1 projekti mobilnosti u oblastima opšteg obrazovanja, obrazovanja odraslih i mladih\n19 jula, 2022\n20 jula, 2022\n21 jula, 2022\n27 jula, 2022\nZajednica škola i predškolskih ustanova u Evropi koje komuniciraju, sarađuju, razvijaju projekte, dele iskustva, zabavljaju se i uče.\nEvropska zajednica profesionalaca i platforma za obrazovanje odraslih.\nPrilike za stipendirane mobilnosti za studente, akademsko i administrativno osoblje visokoškolskih ustanova u Srbiji koje se realizuju na visokoškolskim ustanovama, preduzećima i organizacijama u Evropi i šire.\nTraining and Cooperation Activities (TCA) – međunarodne aktivnosti (seminari, obuke, konferencije, istraživanja) koje su sastavni deo Erazmus + programa.\nEvropska mreža koja informiše mlade o mogućnostima za mobilnost i podstiče ih da postanu aktivni građani.\nEvropska mreža za podršku karijernom vođenju i savetovanju.\nEvropska mreža koja pruža informacije o obrazovnim sistemima i politikama u Evropi.\nInicijativa Evropske unije koja pruža priliku mladima da stiču znanja kroz putovanja\nErazmus+ program 2014-2020


Sputnjik: Nemačka imperija ustaje, šta ako okrene leđa SAD – BiGportal.ba\nNemački veliki interes je stoga da jača EU koja je sada u haosu i krizi, navodi Sputnjik. Ono što su prilično glasno u poslednje vreme tvrdili na Istoku, sada je nedvosmisleno izgovorio i šef nemačke diplomatije Zigmar Gabrijel: “Globalna dominacija SAD polako postaje istorija”.\nDobar poznavalac nemačkih prilika i nekadašnji dopisnik “Politike” iz Berlina Miroslav Stojanović napominje da to nije prvi put da Nemci pokazuju svoje političke ambicije, jer ih ne zadovoljava da samo budu ekonomski džin. On za Sputnjik, doduše, napominje da to čine uzdržano, da ne žele mnogo da istrčavaju. Jer senka nacističke prošlosti nad njima stoji i sad.\n“Zato forsiraju EU kako bi kroz nju na neki način igrali malo ozbiljniju političku ulogu, sa većom specifičnom težinom na svetskoj sceni”, napominje ovaj poznavalac zbivanja u Nemačkoj.\nStojanović, međutim, naglašava da sve to treba smestiti i u kontekst novih ideja o stvaranju evropskih oružanih snaga koje, takođe, polaze od konstatacije da Evropa u sopstvenoj odbrani ne može uvek da računa na pomoć Amerike. A te snage, zbog toga što su zamišljene izvan i mimo NATO-a, razlog su, kaže on, za veliki spor sa Amerikom. Jer, kako napominje, NATO je još jedina ozbiljnija institucija na evropskom tlu gde su Amerikanci gazde.\n“SAD će tvrdo insistirati na tome da evropske oružane snage ne budu formirane i da, ako ipak budu jačali njihov odbrambeni mehanizam i njihov budžet, to bude u okviru NATO-a”, ističe sagovornik Sputnjika.\n“Ta ideja o širenju evropskih oružanih snaga se umotava u jednu oblandu da to treba koordinirati pošto postoje različiti vojni sistemi u zemljama EU, da je to preskupo i da treba unificirati”, kaže Stojanović, koji u tome vidi ideju Nemačke da njena vojna industrija, koja je inače moćna, dobije još više posla. To su, dodaje on, teme o kojima se u ovom času dosta raspravlja.\n“Pokušaće da sve što budu hteli i mogli ostvare kroz EU. Zato je njihova veliki interes da jačaju EU koja je sada u haosu i krizi. Sami, verovatno, neće previše nastupati upravo zbog toga što postoje velike osetljivosti njihovih komšija od premoćnog suseda u srcu Evrope”, mišljenja je Stojanović.\n“Zato je njihova ideja uvek i bila da što god mogu od svojih interesa ostvaruju kroz EU. I zato Nemačka insistira da bude dominantna u EU”, zaključio je sagovornik Sputnjika.


BH Telecom: Karijera u BH Telecomu\nBH Telecom d.d. Sarajevo (dalje: BH Telecom) je kompanija koja ima razvijenu politiku upravljanja ljudskim resursima koja je usmjerena ka zapošljavanju mladih i obrazovanih stručnjaka. Ljudski resursi su jedan od ključnih resursa i izravni sudionik poslovnog razvoja i ekspanzije BH Telecoma, a danas ga čini preko 3.200 zaposlenih na cijeloj teritoriji Bosne i Hercegovine. Naša jedinstvenost, raznolikost i dinamika poslovanja zahtjeva stručne kadrove različitih profila, te ujedno pruža priliku ambicioznim radnicima željnim znanja i uspjeha.\nBH Telecom poklanja veliku pažnju razvoju korporativne društvene odgovornosti putem investiranja u nastavno - naučne projekte akademske zajednice, te stipendiranje najboljih studenata kojim se u okviru ovih programa nudi mogućnost da se u budućnosti profesionalno razvijaju u našoj kompaniji. Buduće radnike naše kompanije prepoznajemo među nadarenim studentima univerziteta u Bosni i Hercegovini preko kontinuiranog procesa njihovog stipendiranja.\nU cilju obezbjeđenja potrebnih stručnih kadrova u BH Telecomu mogu se dodjeljivati stipendije redovnim studentima drugog ciklusa studija i redovnim studentima završne godine prvog ciklusa studija koji traje 4 (četiri) godine i nosi najmanje 240 ECTS bodova, na visokoškolskim ustanovama - univerzitetima u Bosni i Hercegovini.


Narodni parlament protiv Bregovićevog koncerta u Leskovcu - juGmedia\nLESKOVAC – Nevladina organizacija “Narodni Parlament” iz Leskovca pozvala je danas gradske vlasti i donatore da odustanu od skupog angažovanja Gorana Bregovića i njegovog “Orkestra za svadbe i sahrane” za doček Srpske Nove godine.\n“Pozivamo gradske vlasti da racionalnije troše novac Leskovčana i da pronađu jeftiniju, i ekonomskoj situaciji, primereniju alternativu. Pozivamo i donatore, koji navodno u značajnijem ali nepoznatom procentu, sufinansiraju organizaciju dočeka Srpske Nove, da novac usmere u humanitarne i druge aktivnosti”, navodi se u saopštenju Narodnog parlamenta.\nOva NVO tvrdi da će Bregovićev koncert na Širokoj Čaršiji u centru Leskovca koštati, zapravo, 50, a ne 35 hiljada evra, kako je ranije saopšteno u kabinetu leskovačkog gradonačelnika.\nU kabinetu gradonačelnika je takođe ranije najavljeno da je interesovanje Leskovčana za ovaj koncert veliko i da se očekuje organizovan doček ljubitelja Bregovićeve muzike i sa juga Srbije, ali i iz Makedonije, Bugarske i Slovenije.\nLESKOVAC – Od nas i naše dece svet beži kao da smo vampiri - tvrdi bračni par Bančić iz sela Kacabać kod Bojnika, kod kojih je pre 10 godina ustanovljeno…\nPosle Leminda, Dubočice, Voždovca, Radničkog iz Pirota, Moravac-Oriona i Radana, poznati fudbaler Nenad Mitrović Šica se skrasio u Jedinstvu iz Bošnjaca,…


Neprevaziđena "Armata T14" ili Putinovo čeljade, 25-30% ispred svih! (VIDEO) | Vestinet.rs\nPOČETNA U FOKUSU Neprevaziđena „Armata T14“ ili „Putinovo čeljade“, 25-30% ispred svih! (VIDEO)\nNeprevaziđena „Armata T14“ ili „Putinovo čeljade“, 25-30% ispred svih! (VIDEO)\n13. decembra 2015. 19:52 · Nema komentara\nNeuništivi ruski tenk pete generacije „Armata T-14“ ponos je ruske armije, a iz milošte ga zovu „Mašenjka“. Iako u prevodu znači „Maša“, trenutno predstavlja Putinovo oružje bez premca.\nNajsmrtonosniji i najpametniji tenk na svetu nadmašio je svoje zapadne pandane, a zbog taktičnih i tehničkih karakteristika zapadni mediji ga nazivaju — „ruska zver“, „monstrum“, „razbijač“, „Putinov supertenk“.\nMeđutim, ruski vojnici supermoćnu „armatu“ odmilja zovu — „Mašenjka“ (Maša).\nTakav nadimak, međutim, nije slučajno izabran — u tenku obaveštenja i upozorenja posadi daje melodičan ženski glas.\n„Prijatan ženski glas preko slušalica upozorava svakog člana posade o eventualnoj neispravnosti (borbenog) vozila i govori im o merama koje bi trebalo da preduzmu.\nI zbog tog glasa vojnici govore: ‘A meni je Mašenjka rekla da ne treba da nastavimo vožnju, da moramo da se zaustavimo i proverimo nivo rashladne tečnosti’ i tako dalje“, izjavio je Vjačeslav Halitov, zamenik generalnog direktora „Uralvagonzavoda“, fabrike koja je proizvela „armatu“.\nZahvaljujući najnovijim tehnologijama, proizvođač je uspeo da istovremeno napravi tenk koji je efikasan i jednostavan za upravljanje.\nVojnicima je uoči Parade pobede, 9.maja, kada je „armata“ imala svoju premijeru, bilo potrebno svega mesec i po dana da nauče da upravljaju ovim supertenkom.\nRanije se govorilo o tome da je novo rusko borbeno vozilo na putu da postane potpuno automatizovan tenk, a Halitov je to i potvrdio.\n„Razmatramo mogućnost robotizovanja ‘armate’, a to je lakše uraditi nego na T-90“, dodao je on.Najnovija borbena platforma „armata T-14“ može se smatrati jednom od najvažnijih premijera ruskih Oružanih snaga u 2015. godini.\nKarakteristike „armate“ su i dalje strogo čuvana tajna, što samo podgreva još veće interesovanje u međunarodnoj vojnoj zajednici.Serijska proizvodnja „armate“ mogla bi da počne 2017-2018. godine.\n„Ukoliko bismo tenk T-14 uporedili sa stranim pandanima, mogli bismo da konstatujemo da ih T-14 premašuje za 25-30 odsto po nekim osnovnim karakteristikama.\nU suštini, akcenat je stavljen na zaštitu vozila i bezbednost posade, ali i na poboljšanje karakteristika vatrene moći“, istakao je Halitov.\nU „Uralvagonzavodu“ obelodanili su da „armatu“ i dalje unapređuju i da će snaga motora ruskog tenka biti povećana sa 1,5 na 1,8 hiljada konjskih snaga, ali su odbili da otkrivaju detalje.Ranije je saopšteno da „armata“ neće biti statična. Njeni dizajneri tvrde da će ovo rusko borbeno vozilo postati prvi tenk na svetu bez posade.\nTags:Armata T14 · Mašenjka · Neuništivi ruski tenk pete generacije · Putinovo čeljade


Crvena zvezda pobedila Valensiju, korak bliže Top 16\nBEOGRAD - Košarkaši Crvene zvezde savladali su večeras u Beogradu ekipu Valensije sa 76:63 (21:16, 18:10, 26:16, 11:21), u utakmici 3. kola D grupe Evrolige.\nMeč je odigran u Kombank areni, pred 15.820 gledalaca, a sudili su Luiđi Lamonika (Italija), Boris Šulga (Ukrajina) i Sergej Zaščuk (Ukrajina).\nCrvena zvezda: Vilijams 14, Rebić, Dangubić 5, Mitrović 10, Lazić 2, Blažič 13, Kalinić 12, Marjanović 16, Tejić, Dženkins 2, Jović, Cirbes 2.\nValensija: Ribas 13, Van Rosom 12, Sato 5, Liščuk 5, Lučić 1, Dubljević 10, Vives, Martinez, Bajks 14, Lončar, Agilar 3, Harangodi.\nKošarkaši Crvene zvezde večerašnjom pobedom došli su korak bliže plasmanu u TOP 16 fazu Evrolige, pokazavši da su preboleli poraz od Neptunasa u prethodnom kolu.\nOstaje žal što izabranici Dejana Radonjića nisu zabeležili ubedljiviji trijumf pošto su krajem treće četvrtine vodili 25 poena razlika (62:37), ali su ponovili greške kao u startnom meču protiv Galatasaraja.\nOgroman pad u igri i opuštanje Beograđana u finišu španski tim znao je da iskoristi i na kraju dođe do "podnošljivog" poraza.\nNošeni podrškom sa tribina crveno-beli su od prvog minuta uspeli da nametnu svoj ritam. Predvođeni sjajnim Markusom Vilijamsom i Bobanom Marjanovićem u potpunosti nadigrali protivnika.\nTandem Beograđana dominirao je kao i na meču protiv Galatasaraja, a posebno se istakao američki plejmejker, koji je nekoliko puta atraktivno asistirao saigračima, što je izazvalo ovacije navijača na tribinama.\nDomaćin je do pobede došao zahvaljujući odličnoj odbrani, zbog čega je Valensija na ovom meču delovala bezidejno, ni nalik ekipi koja je prošle godine osvojila Evrokup i stekla pravo igranja u elitnom klupskom takmičenju.\nNarednu utakmicu u Evroligi košarkaši Crvene zvezde odigraće sledećeg petka kada u Kombank arenu dolazi Olimpijakos.\nRadonjić: Bilo je dobro, ali bez euforije\nBEOGRAD - Trener košarkaša Crvene zvezde Dejan Radonjić rekao je da su crveno-beli protiv Valensije ostvarili veliku pobedu, ali je upozorio da ona ništa ne reševa i da ne treba upadati u euforiju.\nSrpski tim slavio je večeras u Kombank areni rezultatom 76:63, u 3. kolu D grupe Evrolige.\n"Napravili smo dobar ambijent pobedom nad Valensijom koja je u vrhu španske košarke. Diktirali smo tempo tokom celog meča, odigrali jako dobro i znali šta hoćemo. Veliko je zadovoljstvo savladati takvog rivala i zabeležiti drugu pobedu iz tri meča", izjavio je Radonjić posle utakmice.\n"Verovatno će sada mnogo pričati kako je večeras mogla da se ostvari treća evroligaška pobeda, međutim, okolnosti u Litvaniji bile su kakve jesu. Okrećemo se dalje, pobedom nad Valensijom napravili smo odličan posao", naglasio je Radonjić i dodao da na njegov tim ne treba staviti preveliku dozu opterećenja.\n"Ne treba igračima stavljati omču oko vrata. Najmlađa smo ekipa u Evroligi i biće dosta oscilacija. Ovaj tim još sazreva i za sada je na dobrom putu", poručio je Radonjić.\n"Trener Radonjić nas je dobro pripremio. Napravili smo dobar skauting, napadali njihove slabe tačke, a posebno raspoložen bio je Marjanović. Uprkos velikoj razlici u rezultatu smatram da je meč ipak bio težak", zaključio je Vilijams.\nPerasović: Bili smo bez izgleda protiv Zvezde\nBEOGRAD - Trener kosarkaša Valensije Velimir Perasović rekao je da ukoliko njegov tim tim bude igrao kao večeras protiv Crvene zvezde nema velike šanse za prolaz u TOP 16 fazu Evrolige.\nCrveno-beli su slavili u Kombank areni rezultatom 76:63, u meču 3. kola D grupe elitnog takmičenja.\n"Čestitam Zvezdi na zasluženoj pobedi. Pokazali su visok nivo igre i bili su dosta čvrsti. Naš problem je igra u napadu i teško postižemo poene. Nismo imali šanse da pobedimo u Beogradu", rekao je Perasović na konferenciji za medije.\nHrvatski stručnjak dodao je da je poraz od Zvezde deprimirajući.\n"Ovakvom igrom ne možemo da odemo u drugu rundu. Nisam zadovoljan, a kako se meč odvijao mogli smo i ubedljivije da izgubimo. Moramo da nadoknadimo propušteno", naveo je Perasović.\n"Vrlo loš meč smo odigrali, svi smo bili ispod nivoa. Već u prvom delu utakmice imali smo veliki zaostatak, što je bio slučaj i protiv Galatasaraja. Zvezdu je nosila publika i nismo uspeli da odgovorimo na njihovu agresivnu igru. Promašili smo dosta otvorenih šuteva i to se kažnjava u takmičenju kao što je Evroliga", zaključio je nekadašnji igrač Partizana.\nBlažič: Odigrali smo najbolje ove sezone\nBEOGRAD - Košarkaš Crvene zvezde Jaka Blažič rekao je večeras da su crveno-beli protiv Valensije prikazali najbolju\npartiju ove sezone i da veruje da će ekipa još više napredovati.\n"Ova pobeda mnogo znači na polju samopouzdanja. Odigrali smo najbolji meč sezone, a verujem da ćemo igrati još bolje", izjavio je Blažič novinarima posle utakmice u Kombank areni.\nOn smatra da je Valensija odličan tim, uprkos tome što je ubedljivo poražena.\n"Iako imaju tri poraza, neplaniran je samo onaj od Olimpiajosa. Verujem da će se dići iznad ove situacije i zaigrati mnogo bolje", zaključio je Blažič.\nKapiten Crvene zvezde Luka Mitrović rekao je da nije očekivao ovako ubedljiv trijumf nad španskim timom.\n"Ovo je velika pobeda u prelepom ambijentu. Nismo očekivali ovoliku razliku, ali odigrali smo izvanredno i bili dominantni 30 minuta. Međutim, opustili smo se u poslednoj deonici i dobar tim Valensije to je iskoristio. Moramo još dosta da radimo", kazao je Mitrović.\nCentar Boban Marjanović smatra da je njegov tim odigrao fantastičnu utakmicu i izborio veoma važnu pobedu.\n"Odigrali smo kako smo želeli. Valensija ima ozbiljne igrače, dugu klupu, ali mi smo prikazali sjajnu partiju. Smatram da ipak nije bilo tako lako kao što pokazuje rezultat. Veliko hvala navijačima na podršci", poručio je Marjanović.


Važna novina u američkoj armiji - Atlantski Savet Srbije\nVažna novina u američkoj armiji\nPripadnici 173. padobranske brigade vojske SAD-a objavili su na „Tviteru” da su ovih dana u Vićenci predstavili generalu Kertisu Skaparotiju, vrhovnom komandantu američkih snaga u Evropi „Integrated tactical network”, sofisticirani informacioni sistem koji omogućava brzo slanje i deljenje svih bitnih informacija od jednog do drugog komandanta.\nKako je objašnjeno na prethodnoj probi „ITN-a”, na nemačkom paviljonu za vojnu obuku Grafenver, taj sistem olakšava rad kako starešinama vodova, tako i onima na višim nivoima. Obezbeđuje im da u svako doba znaju tačne pozicije i lokacije drugih jedinica, i da prate pravce njihovog kretanja.\nOsim toga, „ITN” može da se koristi i za kontrolisanje rezultata artiljerijske paljbe i njeno korigovanje radi što boljih rezultata, kao i za slanje fotografija, glasovnih, i tekstualnih poruka. Jedno je sigurno: Zahvaljujući „ITN”-u, nekadašnje komuniciranje pomoću velikih vojničkih radio-stanica i telefona sada je daleka prošlost.\nPrevious Atlantski Savet Srbije\nNext U sredu u Kraljevu vežba specijalaca vojske i policije


CHANEL CRUISE 2015 - Lux Life luksuzni portal: Moda, Stil, Trendovi, Kolekcije 2014...\nSa predstavljanjem u Dubaiu, tema Chanel Cruise 2015 revije je moderni pogled na romantiku orijenta…\nPredstavljena je garderoba od prozračnih materijala sa voluminoznim siluetama. Modeli na pisti mogu vrlo lako biti kraljice pustinje, sa dramatičnim autfitima i aksesoarima, koje nam donosi Karl Lagerfeld. Oblik ove sezone je pomalo stidljiv, sa slojevima kardigana preko dugih tunika i vrećastih pantalona, dok je kosa veoma glamurozna. Modeli su ukrašeni svetlucavim nakitom, koji predstavlja mlad mesec i poznati Chanel simbol. Večernje toalete ovoga puta su u crnim tonovima, a dve predstavljaju dekorisanu verziju Dubai horizonta.\nPROČITAJTE SLEDEĆI TEKST: VERSACE JESEN/ZIMA 2014 kampanja


Peticija za spomenik ubijenoj djeci Prijedora\nNaslovnica NAJNOVIJE Nacija Peticija za spomenik ubijenoj djeci Prijedora\nPrijedor, Sarajevo – Protestnom šetnjom, polaganjem cvijeća i prikupljanjem potpisa za izgradnju spomen-obilježja ubijenoj djeci Prijedora, u subotu, 31. maja, obilježit će se Međunarodni dan bijelih traka.\nRoditelji djece koja su tokom rata ubijena ili nestala na području Prijedora pokrenuli su inicijativu za podizanje spomen-obilježja u centru grada sa imenima 102 ubijene ili nestale djece.\nZbog, kako su kazali, nespremnosti lokalnih vlasti da uvaže njihove zahtjeve, roditelji će na Dan obilježavanja bijelih traka organizovati potpisivanje peticije kojom će zatražiti od Skupštine grada Prijedora da odobri podizanje spomenika u centru grada čija će se izgradnja finansirati iz gradskog budžeta.\nFikret Bačić, kojem je 1992. godine ubijeno dvoje malodobne djece u selu Zecovi kod Prijedora, pozvao je sve građane da podrže ovu inicijativu.\n“Našu djecu niko nije zaštitio u ratu, ali danas, mi, roditelji te djece, očekujemo da će nam se u ovom opravdanom zahtjevu pridružiti svi građani Prijedora, bez obzira na kojoj strani su tada bili. Ovo je prilika za svakog da pokaže da se ne slaže sa ubijanjem nedužne djece. Želimo da taj spomenik bude opomena za buduće generacije da u našem Prijedoru nikada više niko ne ubija nedužnu djecu i ostane nekažnjen”, poručio je Bačić.\nDan bijelih traka obilježit će se 31. maja protestnom šetnjom i polaganjem ruža sa imenima 102 ubijene djece na glavnom gradskom trgu.\n“U centru Prijedora je od kraja rata podignuto više od deset spomenika poginulim borcima, a niti jedan ubijenoj djeci. Do sada je među tijelima pronađenim u masovnoj grobnici Tomašica potvrđen identitet putem DNK-a za 12 maloljetnih dječaka, starosti od 15 do 17 godina”, naveli su roditelji ubijene djece.\nTokom rata u Prijedoru je ubijeno više od 3.000 nesrba, dok su hiljade prošle kroz prijedorske logore. Udruženja žrtava, građani i aktivisti podsjećaju da vlasti kontinuirano vrše diskriminaciju nad žrtvama nesrpske nacionalnosti odbijajući da obilježe njihovo stradanje.\nDan bijelih traka u Prijedoru se obilježava od prije dvije godine, nakon što je Prijedorčanin Emir Hodžić, usprkos zabrani lokalnih vlasti da se obilježi stradanje nesrba u proteklom ratu, stajao mirno ispred bijele vreće i sa bijelom trakom oko ruke na glavnom gradskom trgu.\nIako je za ovu godinu bio planiran i forum na kojem se trebalo govoriti o prihvatanju činjenica o ratu i počinjenim zločinima, izgradnje društva i zajedničke vizije budućnosti, te mogućnosti konsenzusa o prošlosti u Prijedoru, zbog poplava koje su zadesile BiH, održavanje foruma je odgođeno.\nHodžić je kazao da će svi koji sutra budu prisustvovali obilježavanju Dana bijelih traka biti pozvani da pomognu u raspodjeli humanitarne pomoći stanovnicima koji su ugroženi poplavama.


Četvrtfinale Lige šampiona: Mančester siti domaćin Dortmundu, a Real dočekuje Liverpul – Sport\nČetvrtfinale Lige šampiona: Mančester siti domaćin Dortmundu, a Real dočekuje Liverpul\nDanašnjim utakmicama Mančester sitija sa Borusijom Dortmund i Real Madrida sa Liverpulom počinje četvrtfinalna serija Lige šampiona.\nTim Pepa Gvardiole posle serije pobeda od pet mečeva dobijenih ubedljivim rezultatima samouvereno dočekuje Borusiju Dortmund sa namerom da i borbu za polufinale Lige šampiona počne slavljem.\nNa drugoj strani Borusija u duel ulazi posle poraza od Ajntrahta štojoj možda bude dodatni motiv da porravi utisak u meču na međunarodnoj sceni.\nU drugoj utakmici Liverpul je gost Real Madrida koji je takođe u vrlo uspešnoj seriji sa devet pobeda i samo dva remija u poslednjim utakmicama.\nNa drugoj strani tim Jirgena Klopa na gostovanje dolazi posle dve pobede u prvenstvu i namerava da tako nastavi i na međunarodnoj sceni.\nŽreb u Nionu je odlučio da se ostale dve utakmice u sredu sastaju Bajern sa PSŽ-om i Porto sa Čelzijem.\nMečevi Mančester sitija sa Borusijom Dortmund i Real Madrida sa Liverpulom počinju u 21 čas.


Božinović je za Kosev naglasio da u trenutku izbijanja požara, u 1 jedan sat posle ponoći, u zgradi opštine nije bilo nikog. Požar je ugašen oko 2.30 ujutru.\nBožinović nije mogao da potvrdi šta bi bio uzrok požara i poručio je da će to da utvrde nadležni inspektori.\nKosovska policija saopštila je da je danas nešto pre devet časova obaveštena da su na zgradi "Intel" u Zvečanu, gde je inače smešten Opštinski registracioni centar, razbijena vrata, a da su u objektu nađene dve eksplozivne naprave.\nNavode da su patrole Policijske stanice Zvečan, istražne i forenzičke jedinice odmah izašle na teren i da je utvrđeno da je na tom objektu razbijeno jedno staklo od izloga, te da je unutar objekta primećena jedna neeksplodirana ručna granata, crne boje, nepoznate marke.\nU Kosovskoj policiji kažu da je protiv diverzioni tim izašao na lice mesta oko 10 časova, a da su posle obavljene kontrole objekta nađene dve eksplozivne naprave, koje su uništene u kontrolisanim uslovima. Navode da je o svemu obavešten dežurni tužilac koji je okarakterisao krivična dela kao "neovlašćeno vlasništvo ili posedovanje oružja i "izazivanje opste opasnosti".\nIstraga o tom slučaju je u toku, navodi se u saopštenju koje je potpisao portparol Kosovske policije za region Sever poručnik Branislav Radović.\nIzbio požar u zgradi Opštine Z. Potok, izgorele dve kancelarije\nSa druge strane, kosovski ministar unutrašnjih poslova Dželjalj Svećlja saopštio je danas da su nepoznate osobe zapalile prethodne noći Centar za registraciju vozila u Zubinom Potoku, a da je ujedno izvršen napad i u Centru za civilnu registraciju u Zvečanu.\nKako prenosi Kossev, Svećija se u međuvremnu oglasio i na Fejsbuku, gde je u objavi naveo da je sinoć u Zubinom Potoku izvršeno krivično delo sa terorističkim elementima, i da su nepoznata lica su zapalila Centar za registraciju vozila koji se nalazi u zgradi opštine.\nDodao je i da se dogodio napad i u Centru za civilnu registraciju u Zvečanu, a sa, kako se sumnja, eksplozivnom napravom.\n- Ova krivična dela najbolje pokazuju šta bi se dogodilo na graničnim prelazima Jarinju i Brnjak da nisu prisutne Specijalne jedinice za obezbeđivanje reda i sigurnosti - naveo je on.\nU bolnicama Zlatiborskog okruga hospitalizovano je 412 pacijenata obolelih od kovida, od kojih je 25 na respiratorima, saopštio je jutros Zdravstveni centar Užice.\nNBA OBJAVILA LISTU 75 NAJVEĆIH! Svi pričaju o izostancima, na spisku samo dva košarkaša iz Evrope - NIJE BILO MESTA ZA Jokića!


Predsednik Narodne skupštine Republike Srbije dr Oliver Dulić raspisao pokrajinske i lokalne izbore za 11. maj 2008.godine\nPredsednik Narodne skupštine dr Oliver Dulić raspisao je danas u Domu Narodne skupštine pokrajinske i lokalne izbore za 11. maj 2008. godine.\nPredsednik Narodne skupštine dr Oliver Dulić raspisao je danas u Domu Narodne skupštine pokrajinske i lokalne izbore za 11. maj 2008. godine.<?xml:namespace>\nImam veliko zadovoljstvo da vam saopštim da sam danas raspisao pokrajinske i lokalne izbore na teritoriji Republike Srbije za 11. maj 2008. godine.\nOvaj čin je dvostruko važan za našu zemlju. Narodna skupština je donošenjem paketa zakona koji uređuju lokalnu samoupravu uspela da ispuni sve obaveze koje smo imali u skladu sa Ustavnim zakonom.\nPored toga, sprovođenjem izbora za poslanike teritorijalne autonomije i odbornike u skupštinama gradova i opština, završiće se proces konstituisanja državnih organa u skladu sa novim Ustavom Republike Srbije. Podsetiću vas da je taj proces započeo izborom narodnih poslanika, a nastavljen je izborom Vlade i sudija Ustavnog suda.\nKoristim ovu priliku da se zahvalim narodnim poslanicima na spremnosti da, kada je to potrebno i danonoćnim radom, donesu sve zakone potrebne za funkcionisanje državnih organa. Zahvaljujem i skupštinskoj službi i novinarima na spremnosti da isprate tako živu zakonodavnu aktivnost našeg parlamenta.\nPosebno želim da istaknem atmosferu dogovaranja i kompromisa, ne samo unutar stranaka vladajuće koalicije, već i u odnosima između vladajućih i opozicionih stranaka.\nUpravo zahvaljujući tom duhu tolerancije i posebnom angažovanju narodnih poslanika bilo je moguće da u proteklih sedam meseci donesemo 71 zakon, među kojima su i dva zakona o budžetu koji su poseban ispit za svaku vlast, a obavljen je i veliki broj imenovanja u najvažnijim državnim institucijama. U izuzetno složenim okolnostima, ovaj saziv Narodne skupštine se pokazao kao najefikasniji od uvođenja višestranačja.\nNadam se da će duh koji vlada u ovom sazivu Narodne skupštine postati uobičajen u našem parlamentarnom i političkom životu. Za našu zemlju je od izuzetnog značaja da Narodna skupština i u narednom periodu zadrži ovaj nivo efikasnosti da bismo zakonima koje budemo donosili dali najveći doprinos jačanju demokratskih institucija, poboljšanju standarda građana i evropskim integracijama.”


DRAGAN MEKTIĆ: U BiH oko 1.800 migranata, problem nepoštivanje sporazuma o readmisiji\n/ Plus / Društvo / DRAGAN MEKTIĆ: U BiH oko 1.800 migranata, problem nepoštivanje sporazuma o readmisiji\nFena06.06.2018. u 13:52\nMinistar sigurnosti BiH Dragan Mektić izjavio je danas u Sarajevu da se procjenjuje da u BiH trenutno boravi između 1.700 i 1.800 migranata, te dodao da veliki problem predstavlja to što susjedne zemlje ne poštuju sporazume o readmisiji.\n– Implementacija sporazuma o readmisiji je u ozbiljnoj krizi jer zemlje ne žele da prihvate policijsku zabilješku da je migrant pronađen neposredno uz granicu, kao dovoljan dokaz da je došao iz njihove zemlje i da treba da bude vraćen tamo – naveo je Mektić i dodao da je od 1. januara 2018. godine 549 migranata vraćeno iz BiH po readmisiji drugim državama.\nMektić je ponovio da poseban problem predstavljaju državljani Irana kojima je Srbija ukinula vize i iz te zemlje pokušavaju da dođu do zapadne Evurope, a da Pakistanci prednjače u ukupnoj strukturi migranata.\nPrecizirao je da su od početka godine u BiH ušla 5.664 migranta, 5.065 ih je izrazilo namjeru za dobijanje azila, zahtjev za azil podnijelo je 437 migranata, a nijednom još nije odobren.\nMektić je rekao da je tokom proteklog vikenda povećan broj nelegalnih ulazaka migranata u BiH, oko 350 njih, koji su pronašli novu rutu za ulazak, ali su već prikupljene informacije gdje bi se ona mogla nalaziti te će uskoro uslijediti intervencija.\nDodao je da će MUPRS ustupiti 60 policjaca i MUP Brčko Distrikta 15 policajaca za zaštitu granice, a da će u slučaju potrebe tražiti još snaga.\nMektić je istakao da resornom ministarstvu uskoro treba biti predata na upravljanje kasarna Ušivak u Hadžićima za smještaj migranata, te da će sutra održati sastanak s premijerima FBiH i USK o iznalaženju rješenja za složenu situaciju u tom kantonu.\nPojasnio je da spekulacije o nedostatku hrane za migrante nisu tačne i da hrane ima dovoljno, a da mu je u jučerašnjem razgovoru evropski komesar za izbjeglice najavio da će uskoro doći u BiH i da će Evropska komisija uskoro BiH odobriti određena sredstva za migrante.\nMektić je kazao da će sutra u Sarajevu biti održana međunarodna konferencija o migracijama na kojoj će sudjelovati predstavnici Grčke, Makedonije, Albanije, Srbije, Crne Gore, BiH, Hrvatske, Slovenije i Austrije a na kojoj će pokušati pronaći jednu tačku na balkanskoj ruti na koju bi se fokusirali svi radi zaustavljanja migracija.\nPotcrtao da je u ovoj godini oko 3.500 migranta vraćeno sa bh. granice, te da među onima koji su ušli nije registrovana nijedna osoba koja bi predstavljala sigurnosnu prijetnju.


RTS :: Počeo 52. Bitef\nKultura Počeo 52. Bitef\nčetvrtak, 13. sep 2018, 23:30 -> 23:47\nIzvođenjem predstave "Odilo. Zatamnjenje. Oratorijum", u režiji Dragana Živadinova, u Beogradu je počeo 52. Bitef. Slogan ovogodišnjeg festivala je "Svet bez ljudi", a u konkurenciji za nagrade je 10 deset predstava.\nOvogodišnji Bitef bavi se uznemirujućim društvenim fenomenima savremenog sveta. Nekoliko predstava su pozorišne instalacije, bez glumaca na sceni, pa će tako temom i formom, Bitef pokrenuti publiku na razmišljanje u kakvom svetu žive.\n"Danas počinje Bitef danom prologa koji svake godine znači da se vraćamo u prošlost, ovoga puta upućujemo na fenomen nacizma, u istorijskom smislu, predstavom 'Odilo. Zatamnjenje. Oratorijum' koja tretira sudbinu jednog od najbližih Hitlerovih saradnika Odila Globočnika Slovenca", kaže umetnički direktor Bitefa Ivan Medenica.\nPrema njegovim rečima, predstava uvodi gledaoce u glavnu tematsku liniju Bitefa, a to je tretiranje fenomena ekstremne desnice, u savremenoj Evropi i svetu, fenomena desnog populizma, autoritarnih režima, raznih vidova nesloboda, ksenofobija, rasizma, koje su podvedene pod slogan ''Svet bez ljudi''.\nVečeras je održan prolog, a sutra će 52. Bitef svečano otvoriti filozof Srećko Horvat, na sceni Jugoslovenskog dramskog pozorišta gde će biti izvedena predstava "Svita broj 3 Evropa", muzička i duhovita predstava koja oslikava stanje u zemljama Evropske unije, kada je reč o poštovanju osnovnih vrednosti.


"Hiljade" penala, suđenje po zadatku jer se poštenje ne ceni\n“Hiljade” penala, suđenje po zadatku jer se poštenje ne ceni\nFudbal Autor:Spasoje Veselinović16. Jun. 202013:271 Komentar\nPriči o fudbalskim sudijama, pogotovo u domaćim okvirima, nema kraja i, po svemu sudeći, poslednji zvižduk se neće skoro dogoditi.\nPovod za novu diskusiju bila je analiza Agencije specijalizovane za statističke fudbalske analize (CIES).\nLalatović: Ne kažem da su imali pomoć sudija, a ni da nisu\nU izveštaju je otkriveno da je Crvena zvezda klub koji je dobio najviše penala za protekle tri godine u Evropi, a u najboljih deset po tom parametru su Radnički, na sedmom, i Partizan, na desetom mestu.\nO tome je za “Večernje novosti” govorio sudijski ekspert Radivoje Đurović, koji je apostrofirao ulogu arbitara.\n“Svedoci smo šta se dešavalo na terenima Superlige, da se ljudi iščuđavaju. Bude, naravno, i previda i u najjačim ligama, međutim, tamo se igra pakleni, žestoki fudbal i ni blizu nemate simptomatične sumnjive situacije. Ova statistika pokazala je da sudije u Srbiji sude po direktivama. Bio sam član komisije i kada sam objašnjavao sudijama kako treba da se ponašaju, oni su mi odgovarali da bi to bilo pogubno za njih. Govorili su mi ako tako sudimo nema nam napretka”, naveo je Đurović.\nOn je istakao i da “nikada nije bilo ovoliko sudija koji sude po zadatku kao sada”.\nPredsednik Sudijske komisije Fudbalskog saveza Srbije Milan Karadžić rekao je za Nova.rs da sudijska konvencija ne dozvoljava da se putem medija daju komentari na račun rad sudija.\n“Najbolji pokazatelj rada srpskih arbitara je to što oni sude u Evropi i svetu. Milorad Mažić je sudio finale Lige šampiona, dva Svetska prvenstva, Srđan Jovanović je sudio Svetsko prvenstvo za mlade u Brazilu…”, naveo je Karadžić.\nIpak, vredi istaći da je Mažić od 1. marta prošle godine definitivno napustio srpski fudbal i počeo sa radom u Kini, te da ne postoje indicije da će se on vraćati u naše okvire.\nPomenuti Jovanović je i dalje tu, ali je u septembru prošle godine, pošto je sudio večiti derbi, naišao na žestoke i obeshrabrujuće komentare generalnog direktora Zvezdana Terzića.\n“Pravili su pritisak čitave nedelje kroz medije, pa na sudiju Jovanovića, iako smo išli na sastanak sa FSS. Jovanoviću sam rekao, ne sviđa mi se što sudiš, znam da si proglašen kao partizanovac, ali verujem da želiš u Evropi da napreduješ i da nećeš to zloupotrebiti. Ali on je zloupotrebio, i poništen nam je čist gol”, istakao je Terzić.\nOd tog dana, Jovanović nije sudio nijednu utakmicu Crvene zvezde, a najčešći arbitar bio je Jovan Šegrt, na četiri meča dosudio je dva penala Zvezdi, a za njim sa po tri meča slede Danilo Grujić, Petar Piper i Lazar Lukić.\nPoslednjepomenuti je delio pravdu i na večitom derbiju odigranom u drugom delu sezone i bio apsolutno glavni akter duela, koji je pretvoren u “večiti prekid”.\nPodsetimo i na slučaj hapšenja sudije Srđana Obradovića pod optužbom da je zloupotrebio službeni položaj u utakmici između Spartaka i Radničkog, koji je zatim dobio posao u listi delegata posmatrača Srpske lige “Istok”.\nStvari u srpskom fudbalu bi moglo da reši uvođenje video tehnologije, ali je to prolongirano, najranije do proleća 2021. godine, sa “izrazitim” razlozima – nedostatkom vremena za edukaciju kadra i “velikim brojem klubova u narednoj sezoni Superligi”.\nDanilo GrujićFudbalLazar LukićMilan Karadžićposlednji zviždukRadivoje ĐurovićSrbijaSrđan JovanovićSrđan ObradovićSudijaSudijska komisija FSS\nLoše vesti iz UEFA: Srbija zvanično bez kluba u Ligi Evrope


Rast cijena - Energetska kriza u Evropi kuca na vrata Kosova | Info-ks.net\n08.10.2021 u 11:26\nTeška energetska kriza u mnogim evropskim zemljama nije na kućnom pragu, već unutar kuće. Na prvom mjestu, to se izražava ogromnim rastom cijena prirodnog gasa, mazuta i benzina i električne energije, prenosi Ekonomija onlajn.\nIako se na Kosovu za sada energetska kriza ne manifestuje direktno i nije tako opipljiva kao u mnogim drugim evropskim zemljama, ona nužno kuca na vrata. Evropa je sada alarmantna situacija zbog energetske krize koja se počela pojavljivati u mnogim zemljama Starog kontinenta, ali još više zbog mogućnosti produbljivanja ove krize u narednim mjesecima.\nIz dana u dan ove cijene rastu sa velikom agresivnošću, obaraju sve rekorde i idu na kvote kojih se Evropa ne sjeća da se nekada dešavalo.\nCijena prirodnog gasa u Evropi ponovo je oborila rekord, dostigavši 1.250 dolara za 1.000 kubnih metara, pokazuju podaci berze ICE. Ova cijena se nikada ranije nije dogodila ni u Evropi ni u svijetu.\nČak je i premijer Albanije Edi Rama ovih dana na konferenciji za medije uzbunio javnost rekavši da se "suočavamo sa izvanrednom energetskom krizom i Albanija neće ostati netaknuta".\nRama je istakao da će se vrlo brzo suočiti sa vrtoglavim cijenama.\n„Ovo je vanredna energetska kriza, koja je tek počela da pokazuje svoje krajnje uznemirujuće znake na velikim svjetskim tržištima, počevši od Kine i Južne Koreje, Amerike, Velike Britanije i prostora Evropske unije, pa do susjednih zemalja, poput Italije i Grčke. Temperatura ove krize raste svuda, sada satima, a ne danima, dok se smanjenje vremenskih temperatura približava zajedno sa zimom i sa prirodnim povećanjem potrebe za grijanjem", rekao je Rama.\nIako se na Kosovu za sada energetska kriza ne manifestuje direktno i nije tako opipljiva kao u mnogim drugim evropskim zemljama, ona nužno kuca na vrata. Stanovnici Kosova su uvijek imali problema sa energijom, posebno suočeni sa ozbiljnim prekidima struje zbog nedostatka proizvodnje lokalnih kapaciteta električne energije i nemogućnosti iz mnogih razloga da obezbjede potrebnu energiju iz uvoza.\nNa Kosovu postoji tračak nade da će možda energetska kriza biti nešto blaža zbog strukture proizvodnje podržane uglavnom sagorijevanjem uglja, kojih u kosovskim rudnicima trenutno ima u izobilju. Međutim, moraju se uzeti u obzir, međutim, svi iznenadni kvarovi i neplanirani prekidi u elektranama.\nA kako onda obezbjediti električnu energiju iz uvoza, za koji se već zna da je znatno preko 120-130 eura po megavatu. Međutim, zvaničnici KEDS-a, jedinog distributera električne energije na Kosovu, naglašavaju da su učinili sve pripreme da prebrode zimsku sezonu sa što manje problema.\n“Naravno, preduzete su preventivne mjere i velika ulaganja na cijelom Kosovu, kako bi se stvorili preduslovi za pružanje najkvalitetnijih usluga”, kaže Viktor Buxhalla, portparol KEDS-a.\nOn je istakao da potrošnja struje zavisi i od vremenskih prilika koje će biti tokom zimskih mjeseci, naglašavajući da se značajan dio građana na Kosovu grije na struju.\nTrenutne berzanske cijene su u stratosferi, pa su veoma visoke. Naravno, te cijene imaju direktan uticaj na Kosovu, jer smo dio ovog tržišta.\nOčekuje se da će poskupljenje goriva na globalnom nivou uticati na balkanske zemlje, uključujući Kosovo. Globalno, cijena gasa je porasla za oko 250%, dok je nafta za 80%.\nenergetska krizarast cijena\nDvije realnosti Hyseni: Vlada kaže da Kosovo bilježi ekonomski rast, a imamo rast cijena\nKonkretna akcija Sindikat obrazovanja: Poskupljenja povećavaju nezadovoljstvo, Vlada da reaguje i poveća plate


Đenova u euforiji posle trijumfa nad Juventusom! - Meridianbet Vesti\nItalija Author:\tCentrala Bg - 01/12/2016\nĐenova u euforiji posle trijumfa nad Juventusom!\nŠesnaestina finala Kupa Italije se završava u četvrtak kada se na rasporedu nalaze dve preostale utakmice: Đenova – Peruđa i Bolonja – Verona.\nIako na Marasi u Đenovu Peruđa dolazi kao član Serije B, ova utakmica ima sve potrebne preduslove da bude izuzetno uzbudljiva.\nRazlozi za takvu tvrdnju leže u činjenici da je Đenova pre samo nekoliko dana pobedila vlasnika duple krune, Juventus, čime je potvrđeno da ekipa Ivana Jurića ima potencijal za mnogo veća dostignuća nego što je sredina tabele Serije A.\nSa druge strane, Peruđa se nalazi u odličnoj formi i sa samo jednim porazom u prethodnih 11 mečeva, nalazi se u uzlaznoj putanji u svojoj ligi, gde se trenutno nalazi na 6. poziciji koja garantuje plej-of.\nOve sezone se niko nije naigrao fudbala protiv Grifona u Đenovi, naprotiv. Đenova je pored Juventusa, Rome i Fiorentine jedina neporažena ekipa u Kalču na svom terenu, gde je primila samo 4 gola, a gde su potučeni i Stara dama i Milan!\nPeruđa je autsajder u ovom susretu, ali treba istaći da je ova ekipa svoje najbolje rezultate postigla baš na gostovanjima, gde je poražena samo jednom.\nPobeda Đenove ne bi trebalo da dođe u pitanje, ali je verovatnija iz iksa.\nNa Renato Dal Ara stadionu domaća Bolonja će ugostiti vodeću ekipu Serije B, Veronu. Iako se trenutno nalaze u različitim nivoima takmičenja, od Bolonje i Verone se očekuje prilično izjednačena i neizvesna utakmica, pogotovo što domaći sastav u poslednje vreme ne pruža posebno dobre igre.\nNaime, Bolonja je u poslednjih devet utakmica uspela da pobedi samo već otpisani Palermo, što je trenera Roberta Donadonija stavilo u ne baš prijatnu situaciju.\nDoduše, ekipa je dovoljno daleko od opasne zone u Seriji A, gde kako stvari stoje, Palermo, Krotone i Peskara verovatno neće nijednoj ekipi dopustiti da ih ”ugrozi” u nameri da ispadnu.\nVerona je posle dva vezana poraza u Seriji B od Ćitadele i Novare, od kojih je primila za prilike tradicionalno ”tvrde” lige, neverovatnih 9 golova, uspela da savlada Bari i da zadrži vodeću poziciju.\nVeronezi su ove sezone ispoljili veliku efikasnost postigavši čak 33 gola u Seriji B, ali su i primili čak 19!\nPoslednja dva okršaja rivala u Bolonji su završena pobedama Verone, pa nije isključeno da požele da produže seriju uspeha na Renato Dal Ari.\nPošto golovi prate Veronu, predlog za tip je 2+I i nema pobede domaćina.\nTags:Bolonja, Đenova, Kup Italije, Peruđa, Serija A, Serija B, šesnaestina finala, Verona\nEvroliga: Rezultati visoki, naši u plusu


31. januar 2020. Poslanička grupa prijateljstva sa Angolom u razgovoru sa delegacijom Narodne skupštine Republike Angole\nPoslanička grupa prijateljstva sa Angolom razgovarala sa delegacijom Narodne skupštine Republike Angole o unapređenju ekonomske saradnje\nPredsednik Poslaničke grupe prijateljstva Dragomir Karić istakao je da postoji dosta prostora za unapređenje saradnje dve zemlje, pre svega na ekonomskom i kulturnom planu. On smatra da treba razmotriti mogućnost razmene tehnologija, da bi bilo moguće stvarati nove proizvode od prirodnih bogatstava Angole, koje je moguće plasirati na evropskom tržištu.\nKarić je podsetio da je Srbija kandidat za punopravnog člana Evropske unije i da po okončanju evrointegracija naše zemlje Angola može da računa na iskrenog prijatelja u EU. On naglašava da ne treba zanemariti i činjenicu da Srbija ima potpisane sporazume o slobodnoj trgovini sa više zemlja Evrope i sveta, što može da bude značajan aspekt za Angolu. Karić je ukazao i na značaj razvoja kulturne i sportske saradnje, koje na najbrži i najlepši način mogu da povežu dva naroda.\nPredsednica Odbora za spoljne poslove, međunarodnu saradnju i dijasporu Narodne skupštine Republike Angole Žozefina Perpetua Pereš D. Pitra Diakita, osvrnula se na tradicionalno prijateljske odnose dve zemlje, koji zaslužuju da budu unapređivani i dodatno jačani, posebno na ekonomskom planu.\n„Za to postoji i politička volja i iskrena želja. To će potvrditi sporazum o saradnji koji će potpisati predsednici naših parlamenata u okviru ove posete“, rekla je Diakite. Ona je najavila da će u parlamentu Angole biti pokrenuta inicijativa za formiranje Poslaničke grupe prijateljstva sa Srbijom, za koju veruje da će ostvariti plodonosnu saradnju sa kolegama iz Narodne skupštine.\nČlan PGP sa Angolom prof. dr Ljubiša Stojmirović naglasio je da se ne sme zanemariti značaj saradnje na polju obrazovanja, koje predstavlja svojevrstan odgovor svetskoj globalizaciji, a pre svega borbi protiv savremenih izazova kao što su nedostatak hrane, mira i posla. Deakite je izrazila nadu da će Srbija, po tom pitanju, razmotriti mogućnost obezbeđivanja više stipendija za studente iz Angole.\nČlan PGP sa Angolom Zvonimir Đokić iskoristio je priliku da zahvali Angoli što nije glasala za jednostranu proglašenu nezavisnost Kosova, kao i protiv njenog članstva u UNESKO.\nSastanku je prisustvovao i član PGP sa Angolom mr Igor Bečić, kao i članovi delegacije Angole Visente Pintu de Andrade i Maria Luiza Andrade.\n27. sednica Odbora za spoljne poslove\nSastanak predsednika Narodne skupštine Ivice Dačića sa ambasadorom Irana u Srbiji\n12.00 - sednica Odbora za zaštitu životne sredine (Skupština Grada Čačka, Župana Stracimira 2, Čačak)


Koordinaciono telo za borbu protiv nasilja u osnovnim i srednjim školama predložiće Gradu nove mere za suzbijanje vršnjačkog nasilja, ali prevashodno za borbu protiv narkomanije među decom i mladima, odlučeno je na današnjoj sednici ovog tela. S obzirom na to da ovaj problem prevazilazi obrazovne ustanove, ali je i dalje prisutan na ulicama, Koordinaciono telo će pokrenuti inicijativu kojom bi se maloletnicima onemogućilo da u kasnim večernjim satima budu na ulici bez pratnje punoletne osobe. Takva mera je već zastupljena u pojedinim evropskim državama i dala je dugoročne rezultate.\n– Zahvaljujući nizu mera, među kojima je i ova, Island je procenat mladih koji aktivno koriste alkohol i psihoaktivne supstance za 20 godina sveo sa 44 na svega pet odsto. Ideja je da mlađi od 16 godina ne smeju da borave van kuće bez pratnje punoletne osobe koja za nju odgovara nakon 22 časa zimi, odnosno iza ponoći leti. Takođe, predlažemo i apsolutnu zabranu ulaska maloletnicima u bilo koju vrstu ugostiteljskog objekta nakon 22 časa – rekao je član Gradskog veća za obrazovanje i predsednik Koordinacionog tela Vladimir Jelić.\n– Brojna istraživanja su pokazala da kvalitetno provođenje vremena sa decom u prirodi, koncertima, kulturnim sadržajima ili sportskim aktivnostima znatno smanjuje rizik da maloletnici posegnu za alkoholom ili nekom psihoaktivnom supstancom. Zajedničkim aktivnostima se jačaju porodične veze između roditelja i deteta i porodica postaje bezbrižno okruženje – istakao je Jelić.


Rusija Estoniji: Vaša bezbednost zasnovana je na našoj miroljubivoj politici - Sputnjik Srbija\n17:21 04 Avgust 2020\nRusija Estoniji: Vaša bezbednost zasnovana je na našoj miroljubivoj politici\n19:32 04.06.2018 (osveženo 19:47 04.06.2018) Preuzmite kraći link\nBezbednost Estonije nije osigurana članstvom te zemlje u NATO-u već miroljubivom politikom Rusije koja ne namerava nikoga da napada, izjavio je zamenik komiteta ruske Državne dume za odbranu i bezbednost Andrej Krasov.\nPretnja iz Estonije: U slučaju napada, Rusija gubi Sankt Peterburg\n„Estonija nema razloga da brine za svoju bezbednost, ali ne zato što je članica Alijanse, već zato što je Rusija miroljubiv sused koji nema nameru nikoga da napada. Rusija sa svim zemljama održava prijateljske odnose na osnovu saradnje“, rekao je Krasov.\nNešto ranije je bivši predsednik Estonije Tomas Hendrik Ilves izjavio da bi u slučaju da Rusija napadne njegovu zemlju, mogla da izgubi nekoliko velikih gradova, između ostalog i Sankt Peterburg.\nIstovremeno, on je odgovarajući na pitanje postoji li pretnja za Estoniju, rekao da trenutno u vojnom smislu ona ne postoji, ali da je to rezultat toga što je njegova zemlja članica NATO-a.\npretnja, NATO, bezbednost, Estonija


Bokokotorski zaliv dubok 64 metra,a ne 45metara kako se do sada smatralo\nsveznalica on Mon Nov 03, 2008 3:07 am\nBokokotorski zaliv dubok 64 metra\nKotor, 2. novembra (MINA) - Najveća dubina Bokokotorskog zaliva iznosi 64, a ne 45 metara, kako se do sada smatralo, kazao je naučni savjetnik sa kotorskog Instituta za biologiju mora, Zoran Kljajić. On je bio jedan od učesnika crnogorsko - italijanskog naučnog projekta “Adrikom-star”, koji se bavio istraživanjem područja južnog Jadrana i Bokokotorskog zaliva.\n“Pored mnogobrojnih rezultata, otkriveno je i da najveća dubina Bokokotorskog zaliva iznosi 64 metra, jugoistočno od Perasta. Do sada, najveća dubina zabilježena na pomorskim kartama iznosila je 45 metara”, rekao je Kljajić.\nOn je naveo da je istraživanje otkrilo i sistem od osam podzemnih vrulja, u kojima vlada potpuna anoksija, odnosno odsustvo kiseonika.\n“Istraživanja su urađena najvećim italijanskim naučnim brodom “Urania”, koji posjeduje veoma skupu i sofisticiranu opremu uzimanja i analize uzoraka vode, sedimenta i biotehničkog materijala, pri čemu se dobija velika količina podataka o ekološkom stanju okoline”, kazao je Kljajić.\nNa brodu su, osim italijanskih naučnika, bili i stručnjaci i saradnici Instituta za Biologiju mora u Kotoru\n» Sadr supports the regions within the regulations


Treća generacija polaznica Mentorskog programa za preduzetnice\nNakon dva uspešno završena AFA Mentorska programa za preduzetnice, izabrana je treća generacija preduzetnica koje imaju priliku da uče od najvećih eksperata iz različitih kompanija i startap zajednice iz AFA mreže. Preduzetnice kroz ovaj program dobijaju neophodna znanja i veštine za uspešno vođenje svojih biznisa koje odmah mogu da primene u praksi. Cilj celokupnog programa je podrška ženskim biznisima da ostvare svoj pun ekonomski potencijal i doprinesu razvoju privrede.\nZadovoljstvo nam je da vam predstavimo sjajnu treću generaciju polaznica AFA Mentorskog programa. Posebno nam je drago što u ovoj generaciji imamo znatno više preduzetnica iz tehnološke i digitalne sfere poslovanja, jer su to poslovi budućnosti, ali i poslovi koji kreiraju budućnost, a u njima trenutno dominiraju muškarci. Tako su neki od ženskih biznisa iz ovogodišnjeg programa trening centar za vizuelne efekte u gejming industriji, wellbeing aplikacija za mobilni, onlajn platforma za umrežavanje, edukaciju i informisanje, ili digitalni marketing za hard-to-explain proizvode. O svakom od biznisa možete saznati više klikom na fotografije preduzetnica.\nAFA svojim radom teži da napravi mrežu kvalitetnih preduzetnica i mentora koji će u svakom trenutku biti blisko povezani i spremni da jedni drugima pruže podršku kad god treba. Umrežavanje (networking) je jedan od najbitnijih faktora za karijerni uspeh, a žene su slabije u tome od muškaraca, pa im je neophodna dodatna podrška. Iz tog razloga, networking je jedna od tema koje se posebno obrađuju na AFA Mentorskom programu, a nakon završetka programa, polaznice ostaju deo AFA mreže i mogu uvek da se obrate za podršku. Isto tako, AFA ohrabruje polaznice da i one međusobno dele svoja znanja i kontakte, kako bi ta jedinstvena mreža rasla, a ženski biznisi zajedničkim snagama i ženskom solidarnošću jačali. Istrživanja pokazuju da uspešne žene imaju u svom uskom krugu prijatelja bar dve do tri žene, dok su one manje uspešne uglavnom okružene muškarcima.\nMentorski program za preduzetnice je zajednički program AFA organizacije i Impact Hub-a u okviru trogodišnje USAID „WeFounders“ inicijative. AFA sesije u okviru programa su posvećene razvoju liderskih i drugih mekih veština, dok su Impact Hub sesije posvećene razvoju biznis veština. Cilj celokupnog programa je podrška ženskim biznisima da ostvare svoj pun ekonomski potencijal i time doprinesu ekonomskom rastu zemlje.\nPreduzetnice ili one koje imaju razrađenu ideju za svoj biznis mogu da se prijave za naredni AFA Mentorski program, a više informacija mogu dobiti na ovom linku.


Danas počinje pregled kreditnog aranžmana\nDa su bh. vlasti, a pogotovo federalne, Međunarodnom monetarnom fondu (MMF) davale obećanja bez pokrića kako bi zauzvrat, radi krpljenja budžetskih rupa, dobile milionske tranše kredita, svjedoči činjenica da je proveden vrlo mali broj obaveza istaknutih u dopunskom pismu namjere od 13. juna.\nUoči najavljenog osmog pregleda standby aranžmana MMF-a, koji počinje danas, a traje devet dana, analizirali smo šta sve bh. vlasti nisu provele iz pisma namjere.\nTako na državnom nivou nije usvojen novi zakon o carinskoj politici, a entiteti još nisu napravili sporazum o poravnanju neizmirenih potraživanja po osnovu prihoda od indirektnih poreza iz 2012. godine. Federalna vlada SDP - SDA obećala je do kraja jula usvojiti novi zakon o porezu na dobit za FBiH, ali to se nije desilo.\n934 miliona KM - do sada doznačeno\n187 miliona KM - posljednje uvećanje zbog poplava\nOvo zakonsko rješenje sindikati i dio poslodavaca svakako su dočekali na nož, uz opasku da bitno šteti radničkim pravima i stimulira rad nacrno. Iako se u pismu namjere striktno obavezala da će dodatno ojačati strategiju rješavanja nekvalitetnih kredita kako bi preduzećima pomogla da servisiraju dugove, Vlada na ovome ništa nije radila.\nVlada je, naime, u navedenom dopunskom pismu namjere istakla da će jedan od minimalnih zahtjeva koji će biti ugrađeni u ovaj nacrt biti da svi kolektivni ugovori budu vremenski ograničeni, a da se granski kolektivni ugovori primjenjuju samo na ona preduzeća i radnike koji žele biti dio ugovora. Sindikati, međutim, ovakve odredbe ocjenjuju katastrofalnim te predviđaju nesagledive posljedice po prava radnika.\nMeđu praznim obećanjima Vlade FBiH nalaze se još i ona o smanjivanju fiskalnih i finansijskih rizika te poticanju ekonomskog rasta i otvaranju novih radnih mjesta, kao i reforma sistema zdravstvene zaštite.


EULEX preneo slučaj Azema Sulje na kosovske sudije | KoSSev\nDve godine nakon hapšenja i podizanja optužnice protiv Azema Sulje i 21 osobe osumnjičene za organizovani kriminal, pranje novca i eksproprijaciju zemljišta u društvenoj svojini u blizini Prištine, rukovodstvo EULEX-a odlučilo je da povuče svoje sudije iz veća koje se bavi ovim predmetom.\nSudija EULEX-a, Petko Petkov, koji je predsedavao većem, prekinuo je saslušanje u utorak, saopštivši da je EULEX slučaj predao i da je dodeljen lokalnim sudijama.\n"Pre ulaska u sudnicu dobili smo informaciju da je rukovodstvo misije EULEX donelo odluku da se predmet prenese na lokalne sudije. Nakon ove odluke, sva zakazana sudska saslušanja biće otkazana," rekao je Petkov.\nAli tužilac u ovom slučaju, koji je iz misije EU za vladavinu prava na Kosovu (EULEX), Danilo Cicareli, kritikovao je misiju EU koja će juna 2018. okončati svoj trenutni mandat.\n"Odbacujem odluku. To je nepravedno. Takvu odluku može da donese samo predsednik sudija EULEX-a, a ne rukovodstvo EULEX-a," rekao je Cicareli. Rekao je i da se predmet ne može preneti na lokalne sudije nakon gotovo dve godine postupka.\nSuđenje Azemu Sulji i još 21 optuženom počelo je decembra 2017. godine. Međutim, nijedno saslušanje nije održano na regularan način, nakon što su u većini slučajeva ročišta bila odložena zbog odsustva ili optuženih, ili njihovih advokata odbrane.\nOptužnicu u predmetu "Zemlja" podigao je 2016. godine tužilac EULEX-a u okviru Specijalnog tužilaštva Kosova.\nAzem Sulja je glavno-optuženi za ovaj slučaj i osumnjičen je da je predvodio organizovanu kriminalnu grupu koja se bavila pranjem novca i nezakonitom eksproprijacijom društvenog zemljišta u blizini Prištine.


Sumirani utisci sa konferencije „Digital, Life, Desing” u Minhenu 2018. Počinje DAVOS 2018.\n23. 01 2018. POLITIKA\nDigitalizacija i obrazovanje ostaju prioriteti Vlade Srbije, a inovacije i kreativne industrije naša razvojna šansa, rekla je danas premijerka Ana Brnabić govoreći na konferenciji "Digital, Life, Design" koja se održala od 20. do 22. januara u Minhenu.\nPredsednica Vlade Srbije AnA Brnabić, juče se videla sa generalnim direktorima kompanija Kontinental i Simens sa kojima je razgovarala o nastavku i produbljivanju saradnje. Predsednika Dojče Telekoma pozvala je da poseti Srbiju i razmotri mogućnosti za dalju saradnju.\n"Srbija je zemlja sa mnogo talenata i ljudima koji imaju potencijal da stvaraju. Kada je digitalna revolucija započeta, naši mladi ljudi su krenuli u susret promenama koje ona nosi, nisu se plašili izazova i rizika i uspeli su da naprave dobre priče i kompanije koje su danas medjunarodno priznate i uspešne", istakla je Brnabić na početku izlaganja.\nPremijerka je naglasila da "država želi da da snažniju podršku potencijalima koji već postoje, kako bi se kreiranjem snažnijeg eko sistema omogućio brži rast IT indsutrije, koja može imati veliki uticaj na dugoročan rast cele ekonomije u narednim godinama". Brnabić je govorila o inovacijama i kreativnosti kao osnovama nacionalnog identiteta i važnosti njihove snažnije upotrebe u svrhe kulturne diplomatije.\n"Imamo sjajno kulturno i umetničko nasledje, koje kroz jačanje kreativnih industrija možemo da nadogradimo i kreiramo nacionalni brend koji će biti prepoznatljiv u svetu", izjavila je predsednica Vlade Srbije.\nKreativne i digitalne industrije, kako je rekla Brnabić, mogu biti ekonomski i društveni pokretači Srbije.\n"Vlada koju ja predvodim, ponosna je što Srbija ima svoje lokalne heroje koji su postali brendovi van granica Srbije i koji su već doprineli da Srbija danas izgleda drugačije", istakla je Brnabić.\nZaključujući izlaganje, Brnabić je rekla da će Vlada raditi na povezivanju kreativnosti i kulture sa tehnologijom, digitalizacijom i inovacijama, jer su to naše razvojne šanse.\nPosebna tema razgovara bili su ekonomski odnosi i ekonomska saradnja Srbije i Nemačke, koja je investirala više od 1,4 milijarde evra, a u više od 370 nemačkih kompanija u Srbiji zaposleno je približno 35 hiljada radnika.\nBrnabić je ukazala na to da je Nemačka među vodećim privrednim i spoljnotrgovinskim partnerima Srbije i jedna od prvih pet investitora, i dodala da smo posebno zainteresovani za povećanje nemačkih investicija, pre svega u oblastima infrastrukture, auto-industrije, energetike i poljoprivrede.\nSaradnja u oblasti digitalizacije posebno je značajna i na tome će dve zemlje raditi u narednom periodu, poručeno je na sastanku.\nPored toga, Nemačka je i najveći bilateralni donator Srbiji jer je od 2000. godine do danas odobreno približno 1,6 milijardi evra razvojne pomoći u vidu bespovratnih sredstava i mekih zajmova.\nPrema podacima Narodne banke Srbije o platnom bilansu zemlje, u periodu januar–novembar 2017. godine ostvareni izvoz telekomunikacijskih, kompjuterskih i informacijskih usluga vredeo je 799 miliona evra, što je 20,9 odsto više nego u istom periodu 2016.\nUvoz ovih usluga u 11 meseci 2017. godine vredeo je 369 miliona evra, 23,2 odsto više nego u istom periodu prethodne.\nBilans razmene telekomunikacijskih, kompjuterskih i informacijskih usluga sa inostranstvom u 11 meseci 2017. bio je u plusu 430 miliona evra.


Šokantno: Gotovo polovina Amerikanaca veruje da dinosaurusi još postoje\nM. K. 5. juna 2021. 11:51\nFoto: steve p2008 - CC BY 2.0\nNovo istraživanje pokazalo je da mnogi Amerikanci još uvek veruju da dinosauri hodaju Zemljom i da su skriveni u nekom udaljenom delu sveta, prenose mediji.\nIstraživanje je sproveo Boat Rocker Studios koji će uskoro objaviti crtanu seriju „Dino Ranch“ na Disney Junior kanalu koja će biti namenjena deci predškolskog uzrasta. Anketirano je 2.000 odraslih, testirano njihovo znanje o ovim praistorijskim bićima.\nIstraživanje je pokazalo da oko 40 odsto američke populacije veruje da su dinosaurusi izumrli u periodu koji se kreće od pre 2.000 do 10.000 godina. Davno je dokazano da su izumrli pre 66 miliona godina. Oko 20 odsto Amerikanaca veruje da su oni izumrli pre samo 100 godina.\nOko 30% veruje da su dinosaurusi i ljudi istovremeno živeli na Zemlji. Svaka četvrta osoba veruje da su dinosaurusi živeli sa slonovima, iako je nauka potvrdila da su slonovi nastali 10 miliona godina nakon izumiranja dinosaurusa.\nKako prenose mediji, otprilike 54 odsto ispitanika tvrdi da su oni živeli samo u Africi i Severnoj Americi. Prema istraživanju, odrasli mogu imenovati oko 4 vrste dinosaurusa, iako se zna da ih je postojalo na hiljade. Kao što se i očekivalo, većina njih navela je Tyrannosaurus rexa.\nNešto više od trećine ljudi prisetilo Brontosaurusa koji je postao popularan zbog dečijeg filma „A Land Before Time“. Ipak, 54 odsto nije uspelo da imenuje triceratopsa s tri roga koji se takođe pojavio u pomenutom filmu.


Čista rijeka Bosna: Uspostavljeni Timovi Akcione grupe u Visokom i Ilijašu - IlijasNet\nIlijasNet/Vijesti/Ilijaš/Čista rijeka Bosna: Uspostavljeni Timovi Akcione grupe u Visokom i Ilijašu *Arhiva\nČista rijeka Bosna: Uspostavljeni Timovi Akcione grupe u Visokom i Ilijašu *Arhiva\nRedakcija 24. Maja 2019. @15:09\nPredstavnici Akcione grupe “Za čistiji sliv rijeke Bosne” podržali su uspostavljanje Timova Akcione grupe u Visokom i Ilijašu. Uz predstavnike lokalnih uprava, komunalnih preduzeća, civilne zaštite, škola, komunalne inspekcije, ekoloških i ribolovnih udruženja, dobrovoljnog vatrogasnog društva i aktivnih mjesnih zajednica, započet je zajednički rad na jačanju ekoloških i turističkih aktivnosti u lokalnim zajednicama.\nPodrška stvaranju boljeg ekološkog, turističkog i društvenog ambijenta u lokalnim zajednicama je cilj kojem će težiti Timovi Akcione grupe. Raznovrsne aktivnosti Timova će animirati stanovništvo i institucije da stave u funkciju neiskorištene ljudske i tehničke resurse za poboljšanje kompletnog ambijenta, koji je važan za stanovništvo i za buduće turiste.\nPrethodno, identične ili slične aktivnosti obavljene su u gradovima i općinama Zenica, Zavidovići, Kakanj, Tešanj i Maglaj.\nDo kraja godine planirane su aktivnosti eko kampanja, snimanje eko-turističkog filma, kampanja “Odgovorni ribar” sa uređenjem i proglašenjem najuređenijeg ribolovnog revira u dolini rijeke, promocija aplikacije za prijavu divljih deponija, animiranje predstavnika dijaspore za uključenje u aktivnosti Timova Akcione grupe, selekcija i promocija kulturnih i turističkih manifestacija, i apliciranje projekta postavljanja eko-video nadzora u lokalnim zajednicama.\nAkciona grupa “Za čistiji sliv rijeke Bosne” sastavljena od partnerskih lokalnih zajednica Ilidža, Centar Sarajevo, Ilijaš, Visoko, Kakanj, Zenica, Žepče, Zavidovići, Maglaj, Tešanj, Doboj Jug, Doboj, Modriča, Šamac, Instituta za zdravlje i sigurnost hrane Zenica, Federalne uprave civilne zaštite, Republičke uprave civilne zaštite RS i ROTOR organizacije za razvoj turizma regije.\nAkciona grupa radi na zagovaranju i uspostavljanju kontinuiteta aktivnosti za poboljšanje ekološkog, turističkog i kompletnog ambijenta u partnerskim lokalnim zajednicama i području u cjelini.\n28. Oktobra 2019. @10:52\nMnoge škole u BiH nemaju fiskulturnu salu , jedna od njih je i područn\n29. Novembra 2019. @09:35\nJedna osoba iz Konjica uhapšena u Ilijašu\n20. Novembra 2019. @17:57\nFušeraj na sportskoj plohi u mjesnoj zajednici Mrakovo


Analitičar: Zabrana Huaveija bi usporila inovacije | Nova Ekonomija\nAnalitičar: Zabrana Huaveija bi usporila inovacije\nUspeh i razvoj tržišta kompanije Huavei i danas se osporava. Dok kritičari tvrde da iza te kompanije stoji kineska vlada, sa druge strane neki telekomunikacioni operatori tvrde da ona kontinuirano uvodi inovacije u industriju i postavlja nove standarde za podršku klijentima, piše u svojoj analizi Dimitris Mavrakis direktor u konsultantskoj organizaciji ABI Research.\nPrema njegovim rečima, važno je napomenuti da većina kritika na račun ove kompanije ne dolazi od strane klijenata, partnera ili čak konkurencije, već od pojedinih državnih organa i organizacija za nacionalnu bezbednost i regulatora.\nIzmeđu ovih pohvala i kritike, kako ocenjuje, stoji veoma složeno balansiranje, koje zavisi od mnogih pitanja, geopolitičkog trgovinskog rata, odnosa sa dobavljačima i uslovima na tržištu 5G mreže.\nMavrakis navodi da bi zabrana Huaveija na globalnom nivou "ograničila izbor dobavljača, primorala operatere na duopol ili monopol i prigušila tehnološke inovacije u celom lancu proizvodnje".\nVeliku konfuziju, prema njegovim ocenama, unose i "dezinformacije" koje se plasiraju sa obe strane i otežavaju jasan zaključak o tim temama.\nBez obzira na to, tvrdi Mavrakis, Huavei je tehnološki jak za 4G i 5G mreže, a verovatno poseduje napredne mogućnosti u razvoju tehnologije i u primeni tih mreža, što je najvažnije.\nTelekom Srbija ne prekida saradnju sa kineskim Huavei\nHuavei je među glavnim učesnicima na sastancima Partnerskog projekta treće generacije i jedan od najvećih vlasnika patenata za 4G i 5G.\nKako je primena tih mreža trenutno je najvažnija i Huavei je ilustrovao svoju stručnost, profesionalnost i spremnost na saradnju u nekoliko slučajeva, koje navodi autor teksta.\nRazvijen je koncept SingleRAN 2007. godine zajedno sa Vodafonom, koji omogućava objedinjavanje resursa 2G, 3G i 4G i to je sada industrijski standard, koji nude svi dobavljači.\nU novembru 2017. pokrenut je CloudAIR koncept koji je omogućio deljenje spektra između 4G i 5G sistema, a veoma sličan dinamičkoj podeli spektra koji se sada komercijalizuje u primeni 5G.\nNajavljena je primena aktivne antene 64T64R sa višestrukim izlazom koja pomera granice komponenti, pojačala i sistemskog dizajna dizajnirana je da podrži mobilne operatere koji poseduju nestalan 5G spektar u ovom opsegu.\nHuavei je takođe jedini dobavljač koji je razvio kapacitete Internet of Things ili NB-IoT (u okviru kojih bi se, pored računara i ostali eletronski uređaji povezivali na Internet) i čipset uređaja iz ranih faza komercijalizacije, donoseći mnogo drugih pogodnosti.


Njemački i britanski ministri u Sarajevu : Evropska unija daje zadnju šansu Bosni i Hercegovini! | Kliker.info\nNjemački i britanski ministri u Sarajevu : Evropska unija daje zadnju šansu Bosni i Hercegovini!\nEvropska unija, svojim novim pristupom o pridruživanju, Bosni i Hercegovini dala je veoma dobru ponudu, koja, ako sad ne bude iskorištena, kasnije sigurno neće biti ponovljena.Poručio je ovo u petak bh. parlamentarcima u Sarajevu Filip Hamond, ministar vanjskih poslova Velike Britanije, koja je zajedno s Njemačkom krajem prošle godine inicirala novu inicijativu EU o mogućem članstvu BiH u Uniji.\n“Poštivanje prava nacionalnih manjina i mehanizam koordinacije ostaju uslovi za pridruživanje BiH, ali su protesti građana od prošle godine u prvi plan stavili druge prioriteta za vaše vlasti: stabilizaciju privrede, otvaranje radnih mjesta, smanjenje birokratije, rezanje troškova vlasti i vladavinu zakona”, istakao je on.\nUkoliko nova vlast pokaže spremnost da radi na ovim prioritetima, koji su suština novog pristupa Brisela, Hamond je obećao da će taj napor EU nagraditi odobravanjem napredovanja BiH ka članstvu u Uniji. Prvi dokaz spremnosti trebalo bi da bude odluka parlamenta BiH da potvrdi usaglašenu izjavu Predsjedništva BiH kojom se BiH obavezuje na sprovođenje socijalno-ekonomskih reformi.\n“Ako to parlament podrži, EU će početi dugo čekanu primjenu Sporazuma o stabilizaciji i pridruživanju sa BiH. Kada vlasti potom sprovedu ekonomske reforme iz ‘mape puta’, usvoje mehanizam koordinacije i osiguraju funkcionalnije institucije, EU će podržati kredibilnu aplikaciju BiH za članstvo u Uniji”, precizirao je britanski šef diplomatije Filip Hamond, koji je u Sarajevo doputovao sa njemačkim kolegom Frankom Valterom Štajnmajerom.\n“Nema skrivenog plana u novom pristupu. Strategija EU nije slabljenje entiteta ili jačanje države. Strategija je kako da ova zemlja bolje funkcioniše u korist svih njenih građana, bez obzira na to da li žive u RS ili FBiH”, objasnio je Hamond.\nUpozorio je da, zbog teške ekonomske situacije u RS i FBiH, nema vremena za kašnjenje i apelovao da se reforme, od kojih će mnoge biti teške i nepopularne kod birača, moraju odmah početi sprovoditi.\n“Od zemlje će se tražiti da radi zajedno, jednim glasom, a EU daje veliku nagradu; od direktne pomoći, mogućnosti trgovine, pomoći privredi i građanima. EU na sto stavlja veoma dobru ponudu i, najiskrenije vam ovo kažem, to se više neće ponoviti”, upozorio je Hamond pozvavši sve političke snage u BiH, poziciju i opozicija, da prihvate pruženu ruku Brisela.\nLiderstvo i stavljanje u stranu uskostranačkih i ličnih interesa od bh. političara očekuje i šef njemačke diplomatije Frank Valter Štajnmajer, koji se poslanicima obratio malo blažim tonom. On je podsjetio da je, nakon dužeg perioda stagnacije, 15. decembra prošle godine učinjen veliki napredak za BiH kada je EU podržala novi pristup o eurointegracijama naše zemlje. Vrata za BiH, rekao je, odškrinuta su i odlukom Predsjedništva BiH, koje je krajem decembra usvojilo izjavu kojom se vlasti obavezuju na socijalno-ekonomske reforme.\n“Molim vas, prihvatite ovu šansu, prođite kroz ova vrata i povedite BiH naprijed kako bi vaši građani imali perspektivu. Reforme moraju doći iz BiH, ključna je zajednička odgovornost vaše političke elite, a EU je spremna pomoći”, kazao je Štajnmajer potvrdivši da od usvajanja izjave Predsjedništva BiH, od strane stranačkih lidera i bh. parlamenta, zavisi da li će stupiti na snagu Sporazum o stabilizaciji i pridruživanju sa EU, kojeg je BiH potpisala još 2008. godine.\nMinistri vanjskih poslova Britanije i Njemačke identične poruke o nužnosti prihvatanja nove inicijative EU prenijeli su i članovima Predsjedništva BiH, a potom i čelnicima 14 političkih stranaka iz BiH.\nBritanski ministar Hamond kazao je da je ohrabren zato što su im lideri svih stranaka rekli da podržavaju principe izjave koju je usaglasilo Predsjedništvo, ali i da su mnogi imali različite komentare i zahtijevali promjenu nekih formulacija.\n“Očekujemo, stoga, od Predsjedništva BiH da odmah izmijeni nacrt svoje izjave i uvrsti iznesene komentare kako bi je svi lideri stranaka na kraju mogli podržati, jer od toga zavisi stupanje na snagu Sporazuma o stabilizaciji i pridruživanju”, izjavio je Hamond nakon sastanka s čelnicima političkih partija.\nNaglasio je da on i šef njemačke diplomatije odlaze iz Sarajeva kao optimisti i s uvjerenjem da bh. lideri neće propustiti priliku da BiH krene naprijed ka EU.\n“Nadam se da će prihvatiti najbolju ponudu koju će EU ikada više dati”, kazao je on, dodavši da inicijativa EU “neće biti vječno na stolu jer EU ima i druge probleme kojima se treba baviti”.\nŠtajnmajer je potvrdio da stranačkim liderima nisu postavili rok do kojeg treba da potpišu izjavu kojom se BiH obavezuje na reforme u procesu eurointegracija.\n“Novi pristup EU prema BiH je jedan otvoreni prozor. Uvjeren sam, nakon svih današnjih razgovora, da će političari prihvatiti ovu priliku za napredovanje jer drugog puta nema”, naglasio je Štajnmajer, poručivši da “prozor za BiH neće vječno biti otvoren”.\nPredsjedavajući Predsjedništva BiH Mladen Ivanić rekao je da će doći do dodatnog pojašnjenja osnovnog teksta izjave koju treba da pripremi Predsjedništvo BiH, i to na način da se da jedan načelan politički stav koji je, kako je rekao Ivanić, manje-više svima poznat.\n“Vjerujem da će ova izjava uz dodatno pojašnjenje biti prihvatljiva i za BiH i za RS, te da je glupost da ne prihvatimo manje uslove nego što smo ih ranije imali, a da zauzvrat dobijemo veću podršku”, kazao je Ivanić.\nMilorad Dodik, lider SNSD-a i predsjednik RS, kazao je da je RS još ranije dala saglasnost na incijativu.\n“Mislim da se nekim nekorektnim tumačenjima stvar zakomplikovala. Danas smo razjasnili da ta izjava mora da poštuje ustavni poredak u BiH. Moraju se poštivati nadležnosti i ne može biti osnov za bilo kakve transfere nadležnosti”, kazao je on.\nPredsjednik HDZ-a BiH Dragan Čović rekao je da većina lidera želi pokrenuti evropski put BiH. Naglasio je da je načelni dogovor da Predsjedništvo pokuša usaglasiti izjavu koju je pripremilo, da bi se ideje sa sastanka ugradile u nju.\nLider SDS-a Mladen Bosić rekao je da je sastanak shvatio u kontekstu da nema nikakvih skrivenih namjera niti mijenjanja Dejtona ili Ustava BiH.


Obeležimo zajedno "Sat za našu planetu"\nPočetna/DOM/Obeležimo zajedno “Sat za našu planetu”\nObeležimo zajedno “Sat za našu planetu”\nSana Life 22. marta 2019.\tDOM, MANIFESTACIJE, TRADICIJA, ZANIMLJIVOSTI Ostavite komentar\nBiološko društvo “dr Sava Petrović” vas poziva da sa njima obeležite “Sat za našu planetu” koji će se održati u subotu, 30. Marta, u pešačkoj zoni Trga kralja Milana (na početku tvrđavskog mosta) od 19:00h do 22:00h.\nOve godine Biološko društvo “dr Sava Petrović” iz Niša u saradnji sa opštinom Medijana i Zavodom za zaštitu prirode Srbije (Kancelarija u Nišu) “Sat za našu planetu” obeležava u Nišu. Očekuje vas bogat program koji će biti ispunjen nastupima plesačkih grupa iz Niša, školskim predstavama, kratkim muzičkim nastupima, projekcijama kratkih filmova o zaštiti prirode i mnogim drugim aktivnostima. Prema programu, tradicionalno će se gasiti svetla u vremenskom intervalu od 20:30 do 21:30 i upaliti sveće i tako ukazati na značaj očuvanja planete i održivog korišćenja energije.\nMeđu organizacijama koje su se do sada uključile u organizaciju dogadjaja su: Zavod za zaštitu Prirode, Vikimedija Srbije, ZOO planet, Književna grupa “Trupa KB”, Rocky road duo , Plesni studio Gallaxis, Plesni studio Continuum Dance Theatre, Kancelarija za Mlade opštine Palilula , Niški Džedajski pokret, Osnovna škola “Desanka Maksimović”, Kancelarija za Mlade grada Niša, Super radio Niš kao glavni medijski pokrovitelj .\nPočevši kao simboličan događaj u Sidneju 2007. godine, Sat za našu planetu je sada najveći svetski pokret za zaštitu životne sredine koji inspiriše milione ljudi širom sveta da preduzmu aktivne mere za spas naše planete i prirode. Protekle decenije, WWF je kroz akciju “Sat za našu planetu” doprineo vidljivosti teme klimatskih promena i njihovih posledica. Ove godine, pod sloganom “Poveži se sa planetom” (#connect2earth), akcija će se održati u subotu 30. marta, kada će simbolično isključivanje svetla na sat vremena, od 20:30 do 21:30, ukazati na neophodnost očuvanja planete. Biološko društvo “dr Sava Petrović” iz Niša nekoliko godina unazad podržava ovu akciju i doprinosi širenju svesti o zaštiti planete i prirode.\nOznakebiološko društvo manifestacija Niš planeta sat Sava Petrović Zaštita\nPrethodni Ko su umetnici koji su “začarali” ORL kliniku u Nišu\nSledeći Predstave za najmlađe na znakovnom jeziku


Hollande: Protesti u Francuskoj bi mogli biti zabranjeni – Haber.ba\nHollande: Protesti u Francuskoj bi mogli biti zabranjeni\nFrancuski predsjednik Francois Hollade izjavio je kako bi protesti protiv novog zakona o radu u ovoj zemlji mogli biti zabranjeni, u slučaju da tokom njih ne bude zagarantovana sigurnost za ljude i imovinu, prenosi Anadolu Agency (AA).\nGlasnogovornik Vlade Francuske Stephane Le Foll, na konferenciji za novinare nakon sedmičnog sastanka vlade, potvrdio je kako je predsjednik Hollande izjavio da bi protesti u Francuskoj koji prelaze u nasilje mogli biti zabranjeni.\n“(Hollande) Poručio je da ako se na protestima ne bude garantovala sigurnost ljudi i imovine, oni bi mogli biti zabranjeni”, rekao je Le Foll.\nDodao je kako je predsjednik podsjetio i na činjenicu da je Francuska ove godine domaćin Evropskog prvenstva, kao i na prisutnost opasnosti od terorističkih napada.\nTokom jučerašnjih protesta u glavnom gradu Parizu, u sukobu snaga sigurnosti i demonstranata povrijeđeno je 40 osoba, među kojima 27 policajaca.\nTeme:Francois Hollande, Francuska, protesti


Agencija za lijekove i medicinska sredstva Bosne i Hercegovine saopštila je da vakcina protiv Covid-19 može doći do građana BiH iako je Agencija nije registrovala.\n05.02.2021. 08:13 Izvor: / Agencija Anadolija\nAgencija za lijekove i medicinska sredstva Bosne i Hercegovine saopštila je da vakcina protiv Covid-19 može doći do građana BiH iako je Agencija nije registrovala, te da očekuju podnošenje zahtjeva za kontrolu kvaliteta vakcine "Sputnjik V" kako bi bila urađena kontrola njenog kvaliteta.\nU saopštenju se navodi da Agencija odobrava interventni uvoz "Pfizerove" i "Modernine" vakcine protiv Covid-19, na osnovu stava sedam člana 66. Zakona o lijekovima i medicinskim sredstvima, te dodaje da navedene vakcine u Bosnu i Hercegovinu dolaze u sklopu "Covax" programa.\nIz Agencije napominju da entitetska ministarstva zdravlja odobravaju interventni uvoz bilo koje od raspoloživih vakcina protiv Covid-19 na osnovu stava tri člana 66 Zakona, i to u okviru bilateralnih ugovora, dogovora ili sporazuma.\nU saopštenju se podsjeća da je sve navedeno usaglašeno na zajedničkom sastanku na kome su u postizanju dogovora učestvovali predsjedavajući Vijeća ministara BiH, predsjednici vlada Republike Srpske i Federacije BiH, ministri zdravstva oba entiteta, ministar civilnih poslova BiH, te predstavnici ove agencije.\n"Trenutno očekujemo podnošenje zahtjeva za kontrolu kvaliteta vakcine "Sputnjik V" kako bismo uradili kontrolu kvaliteta", naglašavaju iz Agencije i navode da se davanje dozvole za stavljanje lijeka u promet obavlja na inicijativu proizvođača ili njegovog ovlaštenog zastupnika.\nRegistraciju lijeka ne može da izvrši bilo koja agencija za lijekove ukoliko joj se prethodno ne obrati proizvođač zahtjevom za registraciju i pratećom dokumentacijom o lijeku, stoji u saopštenju.\n"Dokumentacija o lijeku je neophodna Agenciji kako bi ocijenila da li je lijek kvalitetan, efikasan i bezbjedan za upotrebu kod stanovništva BiH", ističu iz Agencije i dodaju da član 38. Zakona definiše mogućnost registracije lijeka u situacijama vanrednog stanja (epidemije, elementarne nepogode većeg obima, ratnog stanja i drugih vanrednih slučajeva) bez utvrđivanja ranije navedenih uslova.\nU saopštenju se navodi da ovaj član Zakona nije do sada primijenjen za registraciju vakcine protiv Covid-19 jer niko od proizvođača nije podnio zahtjev za registraciju.\n"Još jednom naglašavamo da je Agencija stavila na raspolaganje sve resurse radi što efikasnijeg odgovora na aktuelnu hitnost s ciljem zaštite javnog zdravlja stanovništva BiH", dodaje se u saopštenju.\n#Agencija za lijekove BiH


pink.rs | Makron: Danska da učini više u EU\nMakron: Danska da učini više u EU\nDanska može da učini više u Evropi, izjavio je danas francuski predsednik Emanuel Makron koji boravi u poseti toj zemlji, uz ocenu da je Danskoj potrebna debata o njenom neučestvovanju u određenim pitanjima na nivou EU.\nPrvog dana dvodnevne posete Kopenhagenu, Makron - koji se zalaže za jedinstveniju Uniju i kontinent koji je odgovorniji prema sopstvenoj odbrani - naglasio je da EU ne bi trebalo da se toliko oslanja na SAD kad je reč o njenoj bezbednosti, prenosi AP.\nAmerička agencija podseća da Danska u svojim odnosima sa EU ne učestvuje u vojnim pitanjima te da danska vlada i većina poslanika žele da klauzula o isključenosti iz pitanja odbrane bude ukinuta, ali oklevaju da raspišu referendum o tome jer je ranije takav predlog glasanjem dvaput odbijen.\n- Smatram da je Danska suviše skromna u pogledu svoje posvećenosti EU. Mislim da Danska može da učini više u Evropi - rekao je Makron na konferenciji za novinare sa danskim premijerom Larsom Lokeom Rasmusenom.\nRasmusen je izjavio da ne poziva na referendum, već na debatu koja "ne bi trebalo da bude samo bela ili crna".\nDanski premijer je precizirao da bi zemlja trebalo da održi debatu o četiri oblasti u kojima je izabrala da ne učestvuje na nivou EU, istakavši da o tome neće biti raspisan referendum tokom mandata aktuelne vlade, koji bi mogao da traje do jeseni iduće godine.\n- U potpunosti poštujem to što smo odlučili da ne učestvujemo u nekim pitanjima, a to može promeniti samo narod Danske - poručio je Rasmusen, prenosi Rojters.\nDanska je odlučila da ne učestvuje u politici EU kad je reč o bezbednosti i odbrani, pitanjima državljanstva, policiji i pravosuđu, kao i o zajedničkoj evropskoj valuti, posle referenduma održanog 1992. s tim u vezi, podseća britanska agencija.\nVučić: Makron početkom sledeće godine u Srbiji\nMakron: Nova radna mesta rešenje za siromašna predgrađa\nVUČIĆ U PARIZU! Predsednik Srbije uručio "Biblioteci mira" poklon knjigu "Serbia under the Sun" (FOTO)


ŽIVA SVIRKA U AVIV PARKU SVAKOG PETKA I SUBOTE – RTVSANTOS\nZabavi u Aviv Parku nema kraja! Osim sjajnog šopinga, naši posetioci svaki dan imaju šansu da uživaju u kvalitetnom piću, provodu i vrhunskim gastronomskim užicima u nekom od brojnih restorana i kafića koji se nalaze u Aviv Parku Zrenjanin.\nOd ovog petka, 13. maja, pa svakog narednog petka i subote, na prostoru ispred ugostiteljskih objekata goste će zabavljati najkvalitetnija muzika uživo, počevši od 19.30h, a trajaće sve do zatvaranja Parka, u 22h. Divna prilika da omiljenim notama iznenadite voljenu osobu ili jednostavno provedete zanimljivo veče sa svojim prijateljima.\nBend “Vremeplov” u Aviv Park će doneti evergreen zvuke ex Jugoslavije, pop i rock muziku. Posebnu atrakciju predstavlja bend “Sin Akustik” koji će i Vas naterati da zaplešete u vrelom ritmu latino muzike. Fenomenalna Kubanka, koja je pevačica ove grupe, u svom glasu nosi duh Havane, ruma, kubanskih plaža isprepletenih sa melodijama domaće muzike raznih žanrova.\nČekamo Vas da uživate sa nama u muzici, svakog petka i subote, u Aviv Parku Zrenjanin.\nNapomena: Zbog održavanja Story Shopping groznice u subotu, 21. maja, samo sledećeg vikenda bendovi će nastupiti u petak i nedelju.\nViše informacija o Aviv Parkovima i događajima možete pronaći na web stranici: www.avivpark.com.\nPrevious Post: Konferencija za medije Srpskog pokreta obnove\nNext Post: Na 9.Moto skupu ponovo atraktivan sadržaj


10.05.2021 / 15:02 Regija - Čvrsti dokazi\nFoto: MUP Srbije / Vijesti.ba\nU mašini za mljevenje mesa nađenoj u vikendici Veljka Belivuka, vještačenjem i DNK analizom, utvrđeni DNK ostaci više žrtava.\nMinistar unutrašnjih poslova Aleksandar Vulin kaže da su nakon obavljenih vještačenja pripadnici MUP i Tužilaštva za organizovani kriminal definitivno potvrdili da se u mašini za mljevenje mesa koja je pronađena u kući koja je pripadala klanu Belivuka i Marka Miljkovića u beogradskom naselju Ritopek nalazi više DNK uzoraka različitih žrtava.\n"Nijedan zločin klana Belivuk - Miljković neće ostati nerasvijetljen. Nakon što smo u kući strave u Ritopeku pronašli tajnu prostoriju u kojoj se osim oružja i eksploziva nalazila industrijska mašina za mljevenje mesa, pripadnici Ministarstva unutrašnjih poslova i Tužilaštva za organizovani kriminal definitivno su potvrdili da se u toj mašini nalazilo više DNK različitih žrtava ovog klana", istakao je ministar Vulin, prenosi B92.\nPrema njegovim riječima, ova "ubilačka grupa" ljude je mučila, ubijala i na kraju na najstrašniji način mljela njihove ostatke da bi ih dalje uništila i razbacala.\nU iščekivanju zvaničnih informacija kome pripadaju DNK profili otkriveni na industrijskoj mašini za mljevenje mesa pronađenoj u skrivenoj prostoriji objekta u Ritopeku, a koji je koristila organizovana kriminalna grupa Veljka Belivuka, predsjednik Udruženja sudija i tužilaca Srbije (UTS) Nenad Stefanović za Tanjug ukazuje da su DNK uzorci veoma su čvrst dokaz protiv ove grupe.\n"U svijetu kriminalističke policije i forenzike DNK trag se smatra najjačim dokazom", kaže Stefanović i pojašnjava da se DNK analiza zasniva "na utvrđivanju forenzičkih DNK profila dobijenih iz bioloških tragova i njihovim poređenjem sa identifikacionim DNK profilima lica za koje se sumnja da su ostavila taj trag, koji je izolovan".\nStefanović objašnjava da je DNK analiza u suštini uporedna metoda koja za otkrivanje okrivljenog zahtjeva dva DNK uzorka.\n"Jedan pronađen na mjestu zločina koji, na primjer, dokazuje da je ubica boravio na datom mjestu i drugi uzorak od osobe za koju se sumnja da je ubica. Ako se ispostavi da se dva uzorka poklapaju, da potiču od iste osobe, onda je DNK analiza pomogla u rješavanju slučaja", precizirao je Stefanović, inače zamjenik tužioca u Višem javnom tužilaštvu u Beogradu.\nRanije danas ministar unutrašnjih poslova Aleksandar Vulin je saopštio da su nakon obavljenih vještačenja pripadnici Ministarstva unutrašnjih poslova i Tužilaštva za organizovani kriminal definitivno potvrdili da se u mašini za mljevenje mesa koja je pronađena u kući koja je pripadala klanu Veljka Belivuka i Marka Miljkovića u beogradskom naselju Ritopek nalazi više DNK uzoraka različitih žrtava.\nPrema njegovim riječima, ova „ubilačka grupa" ljude je mučila, ubijala i na kraju na najstrašniji način mljela njihove ostatke da bi ih dalje uništila i razbacala.\nMašina za mljevenje mesa i arsenal različitog naoružanja i eksploziva pronađeni su prije dvije sedmice u tajnoj prostoriji u kući u Ritopeku i po nalogu tužilaštva odmah proslijeđeni na vještačenje.


Usavršavanje Archives - Kreativno umetnički magazin\nProtein ne mora uvek da se uzima sa vodom ili mlekom i da bude neodređenog ukusa. Vaš omiljeni protein možete dodati i nekim drugim jelima. Tim potezom ste zadovoljili potreban dnevni unos proteina u vaš organizam, a uzgred i imali ukusan obrok. A šta je lepše od palačinki? Ako ste odlučili da se hranite zdravo…\nVizit karta – lična karta vašeg poslovanja\nIako živimo u dobu gde se sve potrebne informacije mogu naći na Internetu, veliki broj ljudi i dalje ostaje privržen starim kanalima komuniciranja.\nTeza da sve što nam je potrebno možemo naći u kineskim prodavnicama, slobodno se može zameniti tezom da se sada sve može naći na internetu. Zato se i smatra da se budućnost trgovine upravo nalazi na internetu. Sve je više firmi koje bez obzira na svoju sferu poslovanja imaju web sajt, a mnoge među njima…\nOtkivamo: Evo kako zapravo funkcionišu modne agencije\nIzvestan je broj mladih talenata koji se nisu otisnuli u svet modeling iz razloga što su ustuknuli pred brojnim predrasudama vezanim za ovaj posao. Srećom, u današnje vreme je sve lako proveriti, pa tako i saznati kako zapravo funkcioniše svet mode, a samim time, kako odabrati pravu agenciju i izgraditi uspešnu karijeru modela ili manekena.…\nWork and Travel – sve prednosti\nSigurno ste čuli za Work and Travel i znate nekog ko je već učestvovao u ovom programu. Ukoliko volite putovanja, Ameriku, a želite i da zaradite, onda je ovo prava prilika za vas. Nije lako odlučiti se za odlazak u tako daleku zemlju, ali ako možete da obezbedite početno ulaganje i imate podršku svojih najbližih,…\nKako izaći iz finansijskog haosa\nKoliko puta se i vama dogodilo da ujutru ustanete i da ne znate kome i koliko dugujete.\nViše nema potrebe da sa čežnjom gledaš američke filmove i serije, tužno čitaš novinske tekstove o američkim znamenitostima, pretražuješ fotografije Amerike na Internetu dok se u pozadini čuju stihovi „…jer Amerika je zemlja daleka…“ Sada i ti imaš mogućnost da ostvariš svoj „američki san“ i provedeš nezaboravno leto u svojoj omiljenoj zemlji i to na…


UN važan partner u zelenoj ekonomiji i smanjenju energetskog siromaštva | Energetski portal Srbije\nUN važan partner u zelenoj ekonomiji i smanjenju energetskog siromaštva\nPotpredsednica Vlade Republike Srbije i ministarka rudarstva i energetike Zorana Mihajlović razgovarala je sa stalnom koordinatorkom Ujedinjenih nacija u Srbiji Fransoaz Žakob o zelenoj ekonomiji, energetskoj efikasnosti, obnovljivim izvorima energije i saradnji u oblasti rodne ravnopravnosti i energetike.\nMihajlović je rekla da su veliki izazovi pred nama, posebno kada je reč o zelenoj agendi i zelenoj ekonomiji, povećanju energetske efikasnosti i većem korišćenju obnovljivih izvora energije.\n„Ministarstvo priprema izmene tri važna zakona – o energetici, rudarstvu i energetskoj efikasnosti, kao i izradu potpuno novog zakona o obnovljivim izvorima energije. Osnovaćemo fond za energetsku efikasnost, koji će umnogome unaprediti kapacitete u ovoj oblasti, a radimo i na digitalizaciji sektora rudarstva i energetike zarad stvaranja boljih uslova poslovanja za investitore“, najavila je potpredsednica Vlade.\nMihajlović, koja predsedava i Koordinacionom telu za rodnu ravnopravnost, istakla je da će u narednom periodu posebna pažnja biti usmerena na rodne aspekte energetskog siromaštva i energetske efikasnosti, te da očekuje dobru saradnju sa Delegacijom EU i UN Women u ovom procesu.\nŽakob je istakla da će dobra saradnja biti nastavljena i da je podrška Delegacije Evropske unije u Srbiji neupitna.\n„Aposlutno smo spremni da zajedno sa drugim partnerima, pre svega Evropskom unijom, podržimo vaše aktivnosti i projekte. U skladu sa Agendom 2030 i ciljem da ne ostavimo nikoga iza, želimo da stavimo fokus i na posebno ranjive grupe. Zelena ekonomija, socijalna zaštita i ljudska prava visoko su na našoj agendi“, poručila je ona.


Nacrt zakona o javnim preduzećima – potrebno otkloniti rizike korupcije – Agencija za sprečavanje korupcije\nAgencija za borbu protiv korupcije uputila je Ministarstvu privrede mišljenje o proceni rizika korupcije u odredbama Nacrta Zakona o javnim preduzećima.\nIako Nacrt zakona sadrži značajne novine sa stanovišta sprečavanja korupcije, neophodno je dodatno unaprediti i precizirati njegove odredbe. Konkretno, Nacrtom zakona potrebno je pored ostalog precizirati pojedine uslove i propisati kriterijume za imenovanje i razrešenje članova nadzornih odbora i direktora javnih preduzeća; odrediti kriterijume za korišćenje sredstava iz budžeta, kako bi se sprečile zloupotrebe; predvideti prekršajnu odgovornost u slučaju da odgovorna lica u organima javne vlasti ne preduzmu potrebne mere u okviru postupka imenovanja direktora javnog preduzeća i članova nadzornog odbora, te propisati rokove za donošenje određenih podzakonskih akata.\nAgencija za borbu protiv korupcije smatra da bi otklanjanje uočenih rizika korupcije iz odredaba Nacrta zakona doprinelo smanjenju prostora za eventualne zloupotrebe i stvaranju odgovarajućeg pravnog okvira u oblasti imenovanja i prestanka mandata organa javnog preduzeća, kao i njihovog poslovanja. Ujedno, na ovaj način doprinelo bi se i realizaciji jednog od proklamovanih ciljeva Nacionalne strategije za borbu protiv korupcije i Akcionog plana za njeno sprovođenje – utvrđivanju jasnih kriterijuma za predlaganje, izbor i razrešenje, kao i vrednovanju rezultata rada direktora javnih preduzeća.\nMišljenje Agencije dostupno je ovde.\nImajući u vidu da je Vlada Srbije u međuvremenu usvojila Predlog zakona o javnim preduzećima i uputila ga 8. februara 2016. godine Narodnoj skupštini na razmatranje po hitnom postupku, Agencija za borbu protiv korupcije ističe da će nakon analize ovog teksta dostaviti Vladi i Narodnoj skupštini mišljenje sa preporukama za otklanjanje rizika korupcije i unapređenje predloženih rešenja.


Detalj sa prošlogodišnje ceremonije pobednika turnira "Trofej grada Beograda" Foto: SHLS\nU petak, 21. novembra počela su dva turnira od velikog značaja za srpski hokej. U Beogradu se ovog vikenda održava 12. turnir mlađih kategorija "Trofej grada Beograda", dok se u novosadskom Spensu održava Peti turnir u amaterskom i veteranskom hokeju "GentlmeNS 2014".\nGrad Beograd i ove sezone je domaćih turnira mlađih kategorija pod pokroviteljstvom Sekretarijata za sport i omladinu grada Beograda uz podršku Hokej kluba Beostara kao domaćina turnira. Turnir koji je počeo u petak, 21. novembra na novobeogradskom klizalištu "Pingvin" i trajaće do nedelje, međunarodnog je karaktera, a na njemu učestvuje ukupno šest ekipa - dve ekipe iz Slovenije (Bled i Slavija), kao i četiri domaće (Crvena Zvezda, Partizan, reprezentacija Beograda i domaćin Beostar). Prošlogodišnji pobednik bila je mađarska ekipa Tisa Volan, drugi je bio Beostar, dok je treće mesto zauzela Crvena zvezda.\nRaspored mečeva i rezultate turnira možete pogledati na sajtu Hokej kluba Beostar na linku:\nIstovremeno sa odigravanjem ovog turnira u Novom Sadu održava se Peti turnir amaterskom i veteranskom hokeju "GentlmeNS 2014". Ovaj tradicionalni turnir održava se u ledenoj dvorani "Spens" i njime će praktično početi nova sezona hokeja na ledu u Novom Sadu. Turnir se kao i ranijih godina održava u dve starosne kategorije - za mlađe i starije od 40 godina. Na ovom takmičenju međunarodnog karaktera nastupa osam ekipa, od čega pet stranih (Blejski vitezi, Telemach, RR501, Ice Devils i Prevoje) i tri domaće (Spartak, Drvene Nogice i domaćin turnira GentlmeNS).\nRezultati mečeva domaćih ekipa na ovom turniru bodovaće se za Noćnu Hokej Ligu (NHL) Rusije - grupa Srbija, ali novooformljenu Prvu ligu - Grupa B prvenstva Srbije. Postavljanjem leda u ledenoj dvorani "SPENS" stekli su se uslovi da se u takmičenje Prvenstva Srbije uključi ekipa NS Stars koja bi uskoro trebalo da zaigra u doamćem šampionatu.\nLast modified on Saturday, 22 November 2014 11:27\nMore in this category: « Kampanja "Tvoj igrač više"\tPočeo 11. međunarodni turnir "Drvene Nogice - McLennan Cup 2015" »